Llanblogger - contact llanblogger@gmail.com: Bacharach cartoon up for auction in aid of Eisteddfod\nBacharach cartoon up for auction in aid of Eisteddfod\n* Raindrops Keep Falling On My Head by musical legend Burt Bacharach.\nThe 87-year-old American superstar (pictured right) penned the cartoon on a blank postcard for the iconic festival, writing the first bar of music on one side with some raindrops and then signing the other side.\n* Going for a song: Louisa Jones models a rugby shirt signed by Status Quo watched by Llangollen International Eisteddfod’s Gareth Edwards and Ian Lebbon who will auction it and other items later this month.\nEisteddfod Committee men Gareth Edwards and Adrian Farrell came up with the brainwave for the auction and collected most of the items though volunteer Louise Morris suggested the cartoons which were gathered by Eisteddfod Events Co-ordinator Sue McEvoy who said: “We had these blank postcards and it seemed a good idea to ask the artists to draw something.\nColin Roberts, secretary of the Eisteddfod's Grounds Committee and member of the singing group said: “One of Stage 2 Stage's main objectives is to support local organisations in their fundraising activities by providing high quality, affordable entertainment.\n* The Stage 2 Stage Choir will perform at the Eisteddfod fundraiser.


Lleihau Straen yn Seiliedig ar Ymwybyddiaeth Ofalgar (MBSR) — Ymwybyddiaeth Gwynedd Mindfulness\n“Mwynheuais i’r cwrs yn llwyr, dysgais i gymaint, dw i’n edrych ymlaen rwan at ddatblygu fy ymwybyddiaeth ofalgar. Mae’n rhan o fy mywyd i rwan.”\n— Sion, rheolwr lletygarwch\nRhaglen yw hon a ddatblygwyd gan Jon Kabat-Zinn o’r 1970s yn Ysgol Feddygol Prifysgol Massachusetts, yr Unol Daleithiau. Tra bo gwreiddiau MBSR mewn athrawiaethau ysbrydol, mae’r rhaglen ei hun yn seciwlar.\nMae’r rhaglen yn ddefnyddiol mewn cynyddu ymwybyddiaeth cyfranogwyr o’u profiadau (meddwl, synhwyriadau corff ac emosiynau) mewn ffyrdd sy’n cefnogi dealltwriaeth patrymau o feddwl, teimlo ac adweithio a’n galluogi i ymateb yn gynyddol yn ddewisol i heriau bywyd mewn ffordd fwy cadarn ac effeithiol. Mae’r sesiynau wythnosol yn canolbwyntio ar ymarferion myfyriol: eistedd a thalu sylw i’r anadl, corff, synau, meddyliau ac emosiynau; sganio trwy synhwyriadau’r corff; a symudiad gofalgar syml. Mae ymarferion grŵp hefyd sy’n archwilio adwaith y corff i straen ac yn archwilio dewisiadau gwahanol i’n hadweithiau arferol. Mae llawer o bobl yn gweld bod MBSR yn eu helpu i ganfod lle llonydd o’u mewn, a ffyrdd eraill o gefnogi eu lles.\n“Buaswn i’n cymeradwyo’r cwrs yma. Mae’n rhoi offer newydd i chi wneud dewisiadau gwahanol”\n— Rhian, meddyg teulu wedi ymddeol\nMae MBSR fel arfer yn cael ei ddysgu fel rhaglen grŵp 8 wythnos (2.5 awr y sesiwn). Bydd nifer y pobl yn y grŵp yn amrywio – holwch yr athro am wybodaeth. Mae’r cwrs yn cael ei ragflaenu gan sesiwn gyfeirio lle gallwch gyfarfod â’r athro ac aelodau eraill y grŵp a chael eich cyflwyno i gynnwys a fformat y cwrs. Mae diwrnod o ymarfer hefyd fel arfer ar ôl sesiwn 5 neu 6.\nMae’r cwrs i raddau helaeth yn seiliedig ar ddysgu o brofiad, ac yn cael ei arwain gan athro ymwybyddiaeth ofalgar profiadol fydd â phractis ymwybyddiaeth ofalgar dyddiol eu hunain. Mae ymarfer gartref o hyd at awr y dydd yn rhan hanfodol o’r cwrs (bydd cyfranogwyr yn gallu lawrlwytho neu’n cael derbyn Cryno Ddisgiau o’r gwahanol ymarferion myfyrio yn ogystal â chael deunydd darllen). Mae’n bwysig felly eich bod yn ystyried sut a ble y gallech osod yr ymarfer gartref yn eich trefn ddyddiol. Bydd athro’r ymarfer ar gael hefyd (trwy e-bost neu ffôn) i gynnig unrhyw gefnogaeth ychwanegol sydd ei angen arnoch I helpu gyda’r cwrs.\n“ Bu’r cwrs yn fuddiol i bob agwedd o’m bywyd ac fel canlyniad rwy’n fwy abl i fod yn agwedd gadarnhaol ym mywyd y rhai dof i gyswllt â nhw. ”\n— Elin, cyfrifydd\n“Byddwn yn argymell y cwrs i bawb sy’n teimlo dan bwysau ”\n— Eifiona , athrawes\nCyrsiau MBSR Sydd i Ddod:


Cefnogaeth Lles - Pam gweithio i ni? - Recriwtio - Amdanom Ni - Gwasanaeth Tân ac Achub Gogledd Cymru\nMae bywyd yn gallu bod yn gymysgedd o heriau ac mae rheoli eich hunan-les yn gallu bod yn olwyn ffair o emosiynau ar brydiau. Cydnabu Gwasanaeth Tân ac Achub Gogledd Cymru fod gan bob person iechyd meddwl, yn union fel iechyd corfforol, ac mae angen ei reoli a’i gydbwyso er mwyn i weithwyr ffynnu yn y gweithle a chyrraedd eu llawn botensial.\nMae lefel y cymorth lles a’r gefnogaeth wedi cael ei gydnabod gyda’r Wobr Blatinwm iechyd Corfforaethol. Mae hyn yn sicrhau fod pawb yn teimlo’u bod yn cael eu cefnogi a bod rhywun ar gael bob amser i gael sgwrs, yn ôl yr angen.\nPENCAMPWYR Y GOLAU GLAS:\nGwirfoddolwyr o fewn y Gwasanaeth yw Pencampwyr y Golau Glas sy’n gweithredu i godi ymwybyddiaeth am broblemau iechyd meddwl ac yn herio stigma iechyd meddwl yn y gweithle.\nCyniga’r cynllun Cefnogaeth Cydweithiwr fynediad preifat a chyfrinachol at rywun fydd yn wrandäwr cefnogol ac yn dangos dealltwriaeth. Gall weithwyr wirfoddoli i gael mynediad i’r cynllun unrhyw adeg i siarad am unrhyw faterion y byddant yn eu profi.\nMae unigolion o fewn y Gwasanaeth wedi ymgymryd â hyfforddiant arbenigol i helpu gydag unrhyw fater y gwelant yr angen i’w drafod yn gyfrinachol.\nADRODD YN ÔL YN DILYN DIGWYDDIAD ARGYFYNGUS:\nFel rhan o’i strategaeth lles cyfan, mae GTAGC yn cynnal cynllun adarodd yn ôl yn dilyn digwyddiad argyfyngus er mwyn cefnogi a helpu aelodau o staff allai fod wedi profi digwyddiad â photensial i fod yn drawmatig, neu ddigwyddiad lle gallai’r Cynllun fod yn addas neu’n fuddiol i’r unigolion perthnasol.\nGOFAL YN GYNTAF:\nGofal yn Gyntaf (Care First) yw darparwr y Rhaglen Cymorth Gweithwyr y Gwasanaeth sy’n cynnig cefnogaeth emosiynol ac ymarferol ar gyfer materion yn y cartref neu’r gwaith. Mae’r gwasanaeth ar gael ar-lein, ac ar rif ffôn Rhadffôn, 24 awr y dydd, 365 diwrnod y flwyddyn.\nCYFEIRIAD AT ELUSEN ALLANOL:


Polisïau WHSSC - Pwyllgor Gwasanaethau Iechyd Arbenigol Cymru\nCeisiadau Cyllido Cleifion Unigol (IPFR) Tîm Gweithredol Beth rydyn ni'n ei wneud Ein Gwerthoedd\nAelodau'r Pwyllgor Cyfarfodydd a Phapurau'r Pwyllgor Is-bwyllgorau Grŵp Rheoli\n› Polisïau WHSSC\nMae dogfennau sefydliadol o ansawdd uchel yn adnodd llywodraethu hanfodol, sy’n helpu PGIAC i gyflawni ei amcanion strategol, yn ogystal â hwyluso’r gwaith o ddarparu safon uchel o ofal yn gyson i ddefnyddwyr ei wasanaethau.\nMae polisïau comisiynu’n diffinio’r gwasanaethau arbenigol mae PGIAC yn eu comisiynu ar ran y saith bwrdd iechyd yng Nghymru yn ogystal â’r meini prawf mae’n rhaid eu hateb er mwyn i gleifion o Gymru gael y driniaeth.\nMae manylebau gwasanaeth yn bwysig o ran diffinio’n glir beth mae PGIAC yn disgwyl iddynt fod ar waith er mwyn i ddarparwyr gynnig gwasanaethau diogel ac effeithiol sy’n seiliedig ar dystiolaeth. Yn bwysig, maen nhw hefyd yn galluogi mynediad teg i gleifion o Gymru.\nMae polisïau corfforaethol yn nodi’r disgwyliadau ar PGIAC o ran ymddygiad y staff a’r sefydliad ac maen nhw’n helpu PGIAC i barhau i gydymffurfio â’r gyfraith.\nMae’r categorïau o ddogfennau sydd ar gael i’w gweld isod:


074 Blaen-Canaid a Hendre-Fawr\nTirwedd amaethyddol ôl-ganoloesol greiriol a nodweddir gan gaeau bach afreolaidd eu siâp a ffermydd cysylltiedig, y mae'n debyg iddynt gael eu sefydlu yn y cyfnod canoloesol, y gorchuddir y rhan fwyaf ohoni erbyn hyn gan goedwigoedd a blannwyd yn ystod yr 20fed ganrif (gan gynnwys olion Coetir Hynafol). Mae ganddi gysylltiadau hanesyddol a chrefyddol pwysig fel canolbwynt i ymneilltuaeth ar ddechrau'r 17eg ganrif.\nMae ardal dirwedd hanesyddol Blaen-canaid a Hendre-fawr yn cynnwys tirwedd amaethyddol ôl-ganoloesol yn bennaf, rhan o Ystâd Dynevor yng nghanol y 19eg ganrif. Gwaed cryn dipyn o waith adfywio coetir a phlannu coedwigoedd yn yr ardal, sy'n cynnwys lleiniau pwysig o Goetir Hynafol, yn ystod yr 20fed ganrif. Nodweddir y dirwedd amaethyddol gan batrwm caeau datblygedig afreolaidd o gaeau bach, a ffermydd ôl-ganoloesol cynnar cysylltiedig, sef Blaen-canaid a Hendre-fawr (a gloddiwyd). Credir i'r ffermydd hyn, a ddarlunnir ar fap Yates dyddiedig 1799, gael eu sefydlu yn ystod y cyfnod canoloesol, tra bod system gaeau greiriol/systemau caeau creiriol yn yr ardal yn arwydd o draddodiad amaethyddol hir. Mae'r elfen 'hendre' yn awgrymu defnydd amaethyddol hirsefydlog yn dyddio yn ôl pob tebyg o'r cyfnod canoloesol. Yr hendre oedd hen neu brif anheddiad (gaeaf) daliad amaethyddol canoloesol sefydledig, a oedd yn gysylltiedig yn aml â'r system 'hendre-hafod' o amaethyddiaeth drawstrefa lle y byddai buchesi llaeth a theuluoedd ffermio yn symud i borfeydd anghysbell ac anheddau dros dro cysylltiedig yn ystod misoedd yr haf. Roedd gan ddaliad Blaen-canaid felin wlân fach, sef Melin Ganaid ar lannau Nant Canaid; darlunnir y strwythur ar fap Yates dyddiedig 1799 fel Canode Mill, ac fe'i dangosir ar fapiau diweddarach gan gynnwys pob un o'r tri argraffiad o fapiau 6 modfedd yr AO (1875-1915) ac ystyrir ei bod yn dyddio o'r 17eg ganrif. Mae gan yr ardal gysylltiadau anghydffurfiol pwysig (gweler hefyd HLCA 069): ffermdy Blaen-canaid oedd safle cyfarfodydd Ymneilltuwyr ar ddechrau'r 17eg ganrif (mae ffynonellau yn amrywio rhwng tua 1620 a thua 1642).\nCeir nifer o Garneddau neu domenni claddu yn dyddio o'r Oes Efydd ar hyd copa'r tir uchel ar hyd ffin orllewinol yr ardal, sy'n nodi ffin draddodiadol go hynafol. Mae'r safleoedd hyn, a leolir ar hyn o bryd o fewn planhigfeydd trwchus o goed, yn cynnwys safle cofrestredig Garn Las (SAM Gm236) ar Dwyn Gwersyllfa a Cham Castellymeibion (Pm 490m) i'r de, sef enghraifft dda o garnedd gylch.\nMae'r ardal hefyd yn cynnwys grwpiau o nodweddion cloddiol diwydiannol sydd ar wahân yn ddaearyddol, lefelau gan mwyaf ond hefyd siafftiau a chwareli a nodir ar argraffiad 1af map 6 modfedd yr AO dyddiedig 1875, er eu bod yn dyddio o ddechrau'r 19eg ganrif yn ôl pob tebyg. Ar wahân i ddau safle i'r gorllewin o Flaen-canaid, sef chwarel fach a lefel, mae'r mwyafrif o nodweddion diwydiannol yr ardal yn ffurfio crynhoad nodedig wedi'u gosod ar hyd ffin ogleddol yr ardal a'r blanhigfa goed ac ychydig y tu mewn i'r ffin honno. Arferai'r ardal hon fod yn rhan o brydles gloddio helaeth y teulu Crawshay o Gyfarthfa o fewn Cwm-glo Uchaf (gweler HLCA 064). Mae'r crynhoad o weithfeydd cloddio yn arwydd bod ffin wedi'i newid yn yr ardal yn dilyn gwaith coedwigo ar ddiwedd yr 20fed ganrif, ac o ganlyniad nid ystyrir ei fod yn nodweddiadol yn gyffredinol o'r ardal ehangach.


Pengrwn gwyrddlas - Wicipedia\nRhywogaeth: Stropharia aeruginosa\nMath a rhywogaeth o ffwng yn nheulu'r Strophariaceae yw'r Pengrwn gwyrddlas (Lladin: Stropharia aeruginosa; Saesneg: Verdigris Roundhead). 'Y Pencrynion' yw'r enw ar lafar ar y grwp mae'r ffwng yma'n perthyn iddo, ond nid yw'n derm gwyddonol. Lluosog 'crwn' yw 'crynion'. Mae'r teulu Strophariaceae yn gorwedd o fewn urdd yr Agaricales.\nLliw sborau'r fadarchen hon yw brown. O ran siâp, disgrifir y capan, neu gap y fadarchen fel un amgrwm. Gelwir y rhan oddi tan y capan yn hadbilen (neu'n 'hymeniwm') a cheir sawl math: arwyneb llyfn, tegyll, chwarennau (tyllau bychan), rhychau ayb; mae gan y fadarchen hon yr hyn a elwir yn: tegyll.\nMae gan Pengrwn gwyrddlas ambell aelod arall yn y teulu hwn, gan gynnwys y canlynol:\nNaucoria nimbifera Naucoria nimbifera\nNaucoria nimbosa Naucoria nimbosa\nNaucoria nucea Naucoria nucea\nNaucoria nuda Naucoria nuda\nNaucoria obscura Naucoria obscura\nNaucoria obtusa Naucoria obtusa\nNaucoria obtusissima Naucoria obtusissima\nNaucoria ochra Naucoria ochra\nNaucoria oinodes Naucoria oinodes\nNaucoria oligophylla Naucoria oligophylla\nSafonwyd yr enw Pengrwn gwyrddlas gan un o brosiectau . Mae cronfeydd data Llên Natur (un o brosiectau Cymdeithas Edward Llwyd) ar drwydded agored CC 4.0. Chwiliwch am ragor o wybodaeth ar y rhywogaeth hon ar wefan Llên Natur e.e. yr adran Bywiadur, a chyfrannwch er mwyn datblygu'r erthygl hon ymhellach.\nWedi dod o "https://cy.wikipedia.org/w/index.php?title=Pengrwn_gwyrddlas&oldid=10971734"\nNewidiwyd y dudalen hon ddiwethaf ar 17 Awst 2021, am 00:08.


Amcan Un – Darparu ymyrraeth gyfannol o ran diogelwch yn y cartref i’r rheiny sydd yn y perygl mwyaf yng nghymunedau canolbarth a gorllewin Cymru.\nAm nifer o flynyddoedd, rydym wedi datblygu ein gweithgareddau yn benodol i wella diogelwch rhag tân yn y cartref. Cyflawnwyd hyn yn bennaf drwy gynnal Gwiriadau Diogelwch Tân yn y Cartref yn rhad ac am ddim, gan roi pwyslais arbennig ar bobl agored i niwed a phobl sydd mewn perygl mawr.\nRydym yn cydweithio ag amrywiaeth eang o asiantaethau partner sydd â chysylltiadau â phobl agored i niwed. Mae hyn yn caniatáu inni gyrraedd aelwydydd na fyddai gennym fynediad iddynt neu wybodaeth amdanynt fel arall. Mae hyn yn elfen bwysig iawn o’n hagenda ar y cyd o ran cymunedau mwy diogel ac rydym eisiau ehangu’r elfen hon hyd yn oed ymhellach.\nY llynedd, dechreuom ehangu ein rôl o ran hybu negeseuon ynghylch iechyd a diogelwch ar ran ein partneriaid, fel rhan o’n hymweliadau diogelwch yn y cartref. Mae hyn wedi’i dreialu mewn rhai ardaloedd yn ein Gwasanaeth a chafodd groeso gan bartneriaid, staff a’r gymuned.\nMae ein data yn dangos bod lleihad o ran Tanau Damweiniol mewn Cartrefi o ganlyniad i hyn yn y tymor hir, sy’n dangos bod darparu cyngor, addysg ac offer yn gallu gwneud gwahaniaeth cadarnhaol i’r bobl rydym yn ymgysylltu â nhw. Mae’n fraint bod yn Wasanaeth y mae pobl yn ei werthfawrogi ac yn ymddiried ynddo, sydd â thraddodiad hir o ddarparu cyngor a chymorth proffesiynol. Rydym yn bwriadu defnyddio’r enw da hwn a’n cysylltiadau ag aelwydydd agored i niwed i gael cymaint o effaith ag sy’n bosibl. Byddwn yn adeiladu ar y cydweithio a wnaed eisoes i ehangu’r gwaith o ddarparu cyngor ac ymyriadau y mae ein partneriaid eisiau eu hybu, er mwyn gwella diogelwch ac iechyd ein cymunedau. Rydym eisiau i’r cyngor a’r ymyriadau rydym yn eu darparu i bobl agored i niwed adlewyrchu dull gweithredu cyfannol o ran diogelwch cymunedol. Byddwn yn sicrhau bod yr adnoddau gwerthfawr yn canolbwyntio ar y bobl hynny sydd yn yr angen mwyaf ac yn darparu ymyriadau sy’n hybu iechyd a lles ac yn gwella diogelwch pawb rydym yn ymgysylltu â nhw. Nod y cysyniad o ‘Wneud i Bob Cyswllt Gyfrif’ a ‘Byw’n Ddiogel, yn Iach ac yn Annibynnol’ yw gwella ffyrdd o fyw a lleihau anghydraddoldebau iechyd, gan alluogi ein Cymunedau i fyw bywydau mwy diogel, iachach ac annibynnol.\nMae’r datblygiad hwn eisoes ar waith ond bydd yn ddynamig ac yn esblygu i adlewyrchu ein blaenoriaethau ni a blaenoriaethau ein partneriaid. Yn y dyfodol, byddwn yn parhau i ganolbwyntio ar y canlynol:\nByddwn yn parhau i gyflwyno ymyrraeth flaengar a mwy cyfannol o ran diogelwch yn y cartref, sy’n cwmpasu diogelwch, lles a byw’n annibynnol, ar draws y Gwasanaeth, yn lle’r Gwiriadau Diogelwch Tân yn y Cartref traddodiadol.\nByddwn yn adolygu ac yn gwerthuso’r gwelliant o ran ein hymyrraeth gymunedol gyda’n staff, ein partneriaid allanol a’r cymunedau rydym yn eu gwasanaethu.\nByddwn yn ehangu rôl y Gwirfoddolwyr Diogelwch Cymunedol i ddarparu cymorth parhaus yn lleol i’r bobl hynny sydd wedi cael budd o’n hymyriadau.\nByddwn yn ehangu’r hyfforddiant a ddarperir i’n hasiantaethau partner i gefnogi ein hymyriadau diogelwch cymunedol.\nGwerthuso ansawdd yr ymyriadau rydym yn eu darparu i’r aelodau o’n cymuned sydd fwyaf agored i niwed.\nMonitro’r adborth rydym yn ei gael gan bartneriaid, staff a’r gymuned ynghylch budd ein hymyriadau a sut maent yn lleihau risg.\nDefnyddio ein data ein hunain ynghylch Tanau Damweiniol mewn Cartrefi, ond hefyd data partneriaid a data cenedlaethol, i fesur effaith hirdymor ein dull gweithredu newydd.\nBydd cymunedau yn fwy diogel, yn iachach ac yn byw bywydau mwy annibynnol o ganlyniad i’n cyngor a’n hymyrraeth.\nParhewch i Amcan 2


Morgannwg wedi colli eto – Golwg360\n25 Mai 2018 am 18:58\nMae Morgannwg wedi colli eu pedwaredd gêm o’r bron yng nghystadleuaeth 50 pelawd Cwpan Royal London.\nCollon nhw o bedair wiced yn erbyn Swydd Gaint yng Nghaergaint, a’r Saeson yn ennill eu gêm gyntaf yn y gystadleuaeth.\nTarodd y capten Joe Denly 150 heb fod allan oddi ar 143 o belenni wrth gwrso nod o 275 i ennill – ac fe enillodd y Saeson gydag 11 o belenni’n weddill o’r ornest. Roedd y capten eisoes wedi cipio pedair wiced am 56 gyda’r bêl.\nRoedd sgôr Joe Denly yn record i’r sir mewn gêm 50 pelawd, gan guro 147 Darren Stevens yn erbyn Morgannwg yn Abertawe y tymor diwethaf.\nAr ôl galw’n gywir a gwahodd Morgannwg i fatio, tarodd Matt Henry goes Aneurin Donald o flaen y wiced cyn i Nick Selman daro cyfres o ergydion i’r ffin i achub y sefyllfa, a Morgannwg yn 47 am un ar ddiwedd y cyfnod clatsio.\nCyrhaedodd Nick Selman ei hanner canred cyntaf mewn gêm Rhestr A oddi ar 66 o belenni, gan daro chwe phedwar.\nErbyn hanner ffordd drwy’r batiad, roedd Selman a’r tramorwr Shaun Marsh wedi arwain Morgannwg i 114 am un, ond fe gafodd Marsh ei ddal ar y ffin gan Matt Henry oddi ar fowlio Joe Denly am 45, gan ddod â phartneriaeth o 102 i ben.\nParhaodd Colin Ingram, y capten, i glatsio ond fe gafodd ei ddal ar y ffin yn y pen draw wrth i lu o wicedi ddechrau cwympo.\nCollodd Morgannwg eu pum wiced olaf am 64 o rediadau, wrth iddyn nhw gael eu bowlio allan am 274 gyda thair pelen yn weddill.\nYmateb y Saeson\nWrth ddechrau cwrso, dechrau digon siomedig gafodd y Saeson, wrth i Ruaidhri Smith daro coes Daniel Bell-Drummond o flaen y wiced – er ei bod yn ymddangos iddo daro’r bêl gyda’i fat.\nAr ôl cyrraedd 39 am un yn y cyfnod clatsio, collodd Swydd Gaint yr agorwr Zak Crawley, a gafodd ei fowlio gan Ruaidhri Smith, ac fe ddilynodd Heino Kuhn ychydig ar ôl i’w dîm gyrraedd 100 o rediadau, wrth iddo gael ei redeg allan gan y bowliwr Graham Wagg.\nCafodd Sean Dickson ei ddal oddi ar Graham Wagg i ddod ag Alex Blake i’r llain, ac roedd ei bartneriaeth yntau gyda’i gapten yn ddigon i selio’r fuddugoliaeth, wrth iddyn nhw sgorio 88 oddi ar 12 o belawdau, sy’n record i Swydd Gaint mewn gêm Rhestr A.\nCyrhaedodd Joe Denly ei ganred gydag ergyd am chwech oddi ar y troellwr Andrew Salter, ac fe ychwanegodd Alex Blake 37 at y sgôr cyn cael ei ddal gan y wicedwr Chris Cooke oddi ar fowlio Timm van der Gugten cyn i Darren Stevens gael ei fowlio gan Wagg.


Warren Gatland am herio Seland Newydd cyn taith De Affrica – Golwg360\n8 Ebrill 2020 am 11:46 Diweddarwyd 10 Ebrill 2020 am 10:18\nMae hyfforddwr y Llewod Warren Gatland yn awyddus i weld ei dîm yn herio’r crysau duon cyn teithio i Dde Affrica flwyddyn nesaf.\nMae rygbi, fel y rhan fwyaf o chwaraeon, wedi cael ei ohirio yn sgil y pandemig coronafeirws.\nCred Warren Gatland, ddaru hyfforddi’r Llewod mewn cyfers gyfartal yn Seland Newydd yn 2017, yw y byddai cynnal gêm yn eu herbyn yn cynhyrchu arian mewn cyfnod pan fydd ei angen.\nDywed y gŵr 56 oed ei fod wedi crybwyll y peth i Brif Weithredwr Rygbi Seland Newydd Mark Robinson.\n“Rwyf wedi trafod gyda Mark Robinson ynglŷn â gem rhwng y Llewod a Seland Newydd,” meddai wrth Sky Sports.\n“Mae’n gyfle i gynhyrchu £4 neu £5 miliwn a rhoi ychydig o arian y byddwn wir ei angen i’r neilltu.”\nGadawodd Warren Gatland ei swydd fel prif hyfforddwr Cymru ar ôl eu harwain i rownd gynderfynol Cwpan y Byd llynedd.\nMae bellach yn hyfforddi tîm y Super Rugby, Waikato Chiefs a bydd yn gadael y swydd honno am flwyddyn er mwyn arwain y Llewod ar eu taith yn Ne Affrica.\nBydd prawf cyntaf y Llewod yr erbyn De Affrig yn cael ei gynnal yn Johannesburg ar Orffennaf 24, yr ail brawf yn Cape Town ar Orffennaf 31 a’r prawf olaf yn Johannesburg eto ar Awst 7.


Syrcas | Asturias yn Gymraeg\nCyhoeddwyd gan: cathasturias | Chwefror 26, 2016\nDdydd Mawrth nesaf, drannoeth Dydd Gŵyl Dewi, bydd senedd Sbaen yn pleidleisio ie neu nage i ymgais arweinydd y PSOE, Pedro Sanchez, i fod yn brif weinidog.\nMae e wedi llwyddo i ddod i gytundeb gydag un o’r pleidiau newydd, Ciudadanos, fydd yn ei gefnogi gyda’i 40 aelod. Dyw 5 pwynt y gytundeb ddim yn syrpreis i neb, ond ar ben y rhestr mae ‘cyfyngu ar fraint cyfreithiol gwleidyddion i ddianc rhag eu herlyn yn y llysoedd. O feddwl faint o gyn-aelodau y Cortes, seneddau rhanbarthol a chyngorau dinesig sydd yn awr yn wynebu’r barnwyr, mae hyn yn bwysig ac yn debyg o fod yn boblogaidd.\nBydd aelodau’r PSOE (mae’r S yn dal i sefyll am sosialaidd) yn pleidleisio yfory, arlein, yn ateb cwestiwn agored iawn: ‘wyt ti’n cefnogi’r cytundebau hyn er mwyn ffurfio llywodraeth blaengar a diwygiol?’ Mae Sanchez ei hun wedi disgrifio’r fformiwla PSOE/Ciudadanos fel cytundeb rhwng y chwith-ganol a’r dde-ganol.\nEi nôd yw peri i Podemos, y blaid newydd arall, ymddangos yn debyg i’r PP, y ceidwadwyr oedd mewn grym cyn yr etholiad. Eu peintio nhw fel y rhai sydd wedi ymwrthod â synnwyr cyffredin y canol. Mae sawl pwynt y dylwn i wneud fan hyn. Tra’r oedd Podemos wrth ford y trafod, roedden nhw’n pwyso am fwy o faterion ar y rhestr, yn enwedig newidiadau yn rheolau’r farchnad waith er mwyn rhoi mwy o siawns i bobl gael swydd llawn amser a thymor hir.\nMaen nhw hefyd – neu mae eu pleidiau cyfatebol yng Nghatalwnia a Gwlad y Basg – yn cefnogi symud tuag at fwy o ymreolaeth yn y tiroedd hynny. Fe gafodd Ciudadanos, ar y llaw arall, ei sefydlu er mwyn gwrthwynebu hynny.\nOnd mae’r penderfyniad nesaf yn un anodd i Podemos. Cefnogi Sanchez yn y bleidlais er mwyn cael gwared â’r PP? Dwi ddim yn eu gweld nhw’n pleidleisio’n ei erbyn. Ond petaen nhw’n atal eu pleidlais, a’r PP yn sefyll yn gadarn yn erbyn Sanchez, ni fyddai ganddo ddigon o bleidleisiau i ennill. Y tebygrwydd yw y byddai etholiad cyffredinol newydd yn cael ei gynnal.\nYn bersonol, fedra’i ddim gweld Podemos yn rhoi cysur i’r PP. Ond maen nhw’n wynebu’r penderfyniad sydd yn codi o reidrwydd i bleidiau’r chwith: chwyldro neu ddiwygio? Does gyda nhw ddim digon o gefnogaeth eto i ennill drwy chwyldro, hyd yn oed petai Brwsel yn caniatau hynny. Efallai taw’r peth gorau yw cefnogi ffurfio llywodraeth, heb fod yn rhan ohoni, ac yna gweithredu fesul pwnc a mesur.\nCofnodwyd yn Asturias, Sbaen | Tagiau: clymblaid, etholiad Sbaen, Podemos, PP, PSOE\nDygŵyl Dewi »


Eddie Ladd yn ei hôl – gyda rhaglen bum awr o hyd – Golwg360\nEddie Ladd yn ei hôl – gyda rhaglen bum awr o hyd\nUn o arwyr celfyddydol Cymru yn cyflwyno rhaglen gelfyddydol unwaith eto\nFe fydd Eddie Ladd yn ôl ar y sgrin eto heno (nos Iau, 9 Mehefin) – 30 mlynedd ar ôl iddi greu argraff fawr ar y genedl wrth gyflwyno’r gyfres arloesol Fideo 9 yn yr 1980au.\nHi yw cyflwynydd y darllediad byw misol newydd Noson Gelf / Art Night, sy’n cael ei gynhyrchu gan griw Culture Colony mewn partneriaeth â’r wefan gelfyddydol AM.\nMae’r rhaglen pum awr o hyd yn cael ei ffrydio yn fyw o stiwdio Culture Colony ym Machynlleth, a bydd yn gymysgedd o raglen Gymraeg a Saesneg, gyda gwesteion, newyddion ac adolygiadau.\nHefyd, bydd clipiau ffilm newydd am artistiaid hen a newydd, ‘yn cynrychioli ystod eang y celfyddydau yng Nghymru’.\n“Mae hyn fel western Clint Eastwood,” meddai Eddie Ladd, “lle mae hen gunslinger sydd wedi ymddeol yn dychwelyd am one last job.”\nArlwy’r noson gyntaf\nBydd y cyfan yn dechrau am 5.30pm gydag Eddie Ladd yn ein croesawu yn fyw yn y stiwdio, ac yn rhoi rhestr o ddigwyddiadau’r noson, fel y gall pobol nodi’r hyn sy’n eu diddori a dychwelyd yn hwyrach pe dymunen nhw.\nDros yr awr nesaf fe fydd portread gan Lowri Page o’i thad, y cerflunydd Stephen Page; ffilm am y peintiwr Karen Birkin; ymweliad â chanolfan gelfyddydol Plas Bodfa ym Môn; Neil Lebeter yn trafod gwaith curadu Amgueddfa Cymru; a ffilm gan Liam Rees am yr artist Kathie Cooper, neu ‘Costello’.\nBydd Eddie Ladd yn ei hôl am 6.30pm gyda chyfweliadau, newyddion ac adolygiadau, a bydd y bardd Sam Robinson yn cadw cwmni iddi yn y stiwdio. Wedyn am 7.30pm, bydd cyfle i wylio perfformiad yr awdur Eric Ngalle Charles yng Ngŵyl Amdani, Machynlleth; ac yna cyfres o ffilmiau – Peter Lord yn sgwrsio am ei waith cynnar sydd yng Nghanolfan Grefft Rhuthun ar hyn o bryd; Richard Harris yn sgwrsio am ei arddangosfa yn Grizedale; a gwaith y cwiltiwr Ruth Singer yng nghanolfan Llantarnam.\nAilymunwn ag Eddie Ladd am 8.30pm, yng nghwmni’r perfformiwr theatr Bethan Dear. Am 9.30pm bydd cyfle i weld ffilm o waith Eddie Ladd ei hun, Iâs, lle buodd yn teithio o gwmpas Ceredigion gyda fan hufen iâ, ac yn canu emynau ar hyd y ffordd. I gloi am 10pm, sgwrs rhwng David Nash a Peter Murray, sylfaenydd Parc Cerfluniau Swydd Efrog.\nGallwch wylio Noson Gelf / Art Night ar wefan www.amam.cymru\n‘Yma o Hyd’ yn cyrraedd rhif 1 yn siartiau iTunes\n“Mae’r hyn sydd wedi digwydd gyda Chymdeithas Bêl-droed Cymru a’r tîm cenedlaethol yn wych oherwydd mae wedi bod yn broses raddol o dyfu hunaniaeth”


Tri aelod newydd i ymuno â Bwrdd Dewis Gyrfa | LLYW.CYMRU\nTri aelod newydd i ymuno â Bwrdd Dewis Gyrfa\nMae Ken Skates, Gweinidog yr Economi a Thrafnidiaeth wedi cyhoeddi ei fod yn penodi tri aelod newydd i Fwrdd Dewis Gyrfa, sy’n masnachu fel Gyrfa Cymru.\nMae Gyrfa Cymru, is-gwmni ym mherchnogaeth lwyr Llywodraeth Cymru, yn darparu gwasanaeth, cyngor a chanllawiau ar yrfaoedd sy’n ddi-duedd, dwyieithiog ac ar gyfer pob oedran.\nAelodau newydd y bwrdd yw:\nDr Taslima Begum\nMr David Hagendyk\nCânt eu penodi o’r 1 Chwefror 2020 am gyfnod o dair mlynedd.\nMae swydd Aelod o Fwrdd Dewis Gyrfa yn swydd wirfoddol ddi-dâl gydag ymrwymiad blynyddol o 10 diwrnod o leiaf.\nMae’r tri penodiad wedi’i wneud yn unol â’r Cod Llywodraethu ar Benodiadau Cyhoeddus.\nAelodau Newydd Bwrdd Dewis Gyrfa:\nMae gan Dr Taslima Begum gefndir eang mewn Dylunio, Cyfrifiaduro, y Cyfryngau a’r Celfyddydau. Mae ar hyn o bryd yn Uwch-ddarlithydd Cyfrifiadurol yn Ysgol Dechnoleg Prifysgol Metropolitan Caerdydd ac yn Ymchwilydd Dylunio yn canolbwyntio ar y defnyddiwr gyda PDR (sefydliad ymchwil o fewn Prifysgol Metropolitan Caerdydd). Mae Taslima wedi gweithio yn y gorffennol fel darlithydd ar ymweliad ym Mhrifysgol De Cymru, gan ddysgu nifer o bynciau ar raglenni is-raddedig ac ôl-raddedig.\nMae David Hagendyk yn Gyfarwyddwr Sefydliad Dysgu a Gwaith Cymru – yn darparu’r rhaglen ymchwil a datblygu, gan drafod gyda rhanddeiliaid o fewn llywodraeth a’r sector ehangach ôl-16, a sicrhau cyllid a datblygu staff. Mae gan David dros 20 mlynedd o brofiad yn gweithio gyda bywyd cyhoeddus Cymru, ac mae ganddo gefndir cryf mewn gwleidyddiaeth a phrofiad o ddatblygu polisïau.\nMae gan Richard Thomas yrfa eang ym maes addysg bellach ac uwch, yn dilyn deng mlynedd yn y diwydiant gweithgynhyrchu. Bu mewn swyddi megis peirianydd, rheolwr prosiect, uwch-ddarlithydd, Deon Cyfadran, Profost coleg ac Is-ganghellor cynorthwyol prifysgol. Bu yn rhan o amrywiol brosiectau ymchwil diwydiannol cydweithredol a chyrff addysg cenedlaethol, gan gynnwys aelodaeth o fwrdd y Fframwaith Rhagoriaeth Dysgu. Bu Richard hefyd yn brysur yn cyhoeddi papurau ar beirianneg, gweithgynhyrchu ac addysg STEM ers 2001.


Pembrokeshire Coast National Park - Walks - Cerdded\nRydyn ni wedi mapio allan ddetholiad o fwy na 200 o deithiau cerdded i ddewis ohonynt ar hyd a lled Parc Cenedlaethol Arfordir Penfro, gan gynnwys yr arfordir garw, Aber y Daugleddau yn ogystal â choedwigoedd a bryniau Gogledd Penfro.\nMae’r mwyafrif o’r teithiau hyn mewn cylch er mwyn i chi ddychwelyd i’r man cychwyn heb orfod mynd yn ôl yr un ffordd.\nMae gan bob taith fap sy’n dangos y daith a hyrwyddir a’r wybodaeth sylfaenol y bydd ei angen arnoch ynglŷn â phellter a chyfartaledd hyd y teithiau, lle i barcio a’u hygyrchedd trwy gludiant cyhoeddus.\nMae’r teithiau hefyd yn cynnwys manylion cryno ynglŷn â chymeriad y daith a’r nodweddion diddorol i edrych allan amdanynt.\nCynlluniwyd y teithiau hyn fel eich bod yn gallu argraffu’r map a’r manylion ar un ddalen o bapur a mynd â hon gyda chi i’ch arwain ar hyd y daith.\nEr mwyn eich helpu i ddewis be sy’n iawn i’ch gallu chi rydyn ni hefyd wedi graddio’r teithiau yn dri categori: Teithiau Hanner Diwrnod +, Teithiau Byr a Theithiau Cadair Olwyn. Fe allwch chi hefyd chwilio am daith trwy bellter o’r tab “Pob Dewis-All Choice’, sy’n eich galluogi chi i ddewis taith sy’n addas i’ch gallu.\nRhywbeth amgen i’r teithiau cylchol hyn yw Llwybr Cenedlaethol Arfordir Penfro - taith 186 milltir o gwmpas yr arfordir cyfan, sy’n ffurfio rhan o Lwybr Arfordir Cymru. Am fwy o wybodaeth, ewch i’n gwefan Llwybr Cenedlaethol - sy’n rhoi cyngor manwl ynglŷn â phob rhan o Lwybr Arfordir Penfro.\nMae Sir Benfro yn cynnig sawl ffordd o wellhâi eich iechyd, o gynyddu stamina/cryfder, colli pwysau neu gwellhâi eich iechyd a meddwl lles cadarnhaol.


Pioden bigfelen - Wicipedia\nRhywogaeth: Pica nuttalli\nAderyn a rhywogaeth o adar yw Pioden bigfelen (sy'n enw benywaidd; enw lluosog: piod pigfelyn) a adnabyddir hefyd gyda'i enw gwyddonol Pica nutalli; yr enw Saesneg arno yw Yellow-billed magpie. Mae'n perthyn i deulu'r Brain (Lladin: Corvidae) sydd yn urdd y Passeriformes.\nTalfyrir yr enw Lladin yn aml yn P. nutalli, sef enw'r rhywogaeth. Mae'r rhywogaeth hon i'w chanfod yng Ngogledd America.\nMae'r bioden bigfelen yn gyfyngedig i California, yn yr Unol Daleithiau. Ar wahân i'r ffaith fod ganddi big melyn a fflach o felyn o gwmpas y llygad, mae bron yn union yr un fath â'r Pica hudsonia a geir yng ngweddill Gogledd America. Mae'r enw gwyddonol yn coffáu naturwriaethwr o Loegr, sef Thomas Nuttall.\nMae'r pioden bigfelen yn perthyn i deulu'r Brain (Lladin: Corvidae). Dyma rai o aelodau eraill y teulu:\nBrân Jamaica Corvus jamaicensis\nSgrech resog Garrulus lanceolatus\nSgrech-bioden dalcenddu Dendrocitta frontalis\nSgrech-bioden yr India Dendrocitta vagabunda\nSafonwyd yr enw Pioden bigfelen gan un o brosiectau . Mae cronfeydd data Llên Natur (un o brosiectau Cymdeithas Edward Llwyd) ar drwydded agored CC 4.0. Chwiliwch am ragor o wybodaeth ar y rhywogaeth hon ar wefan Llên Natur e.e. yr adran Bywiadur, a chyfrannwch er mwyn datblygu'r erthygl hon ymhellach.\nWedi dod o "https://cy.wikipedia.org/w/index.php?title=Pioden_bigfelen&oldid=10895818"\nNewidiwyd y dudalen hon ddiwethaf ar 19 Mawrth 2021, am 04:14.


Teithiau Tango’s 7 wonders of Argentina – Teithiau Tango\nAm y Wladfa\nMap y Wladfa\nY Wladfa ar Ffilm\nEin arweinwyr teithiau\n7 rhyfeddod yr Ariannin gyda Teithiau Tango\nAntur, Cyrchfannau, Lluniau\n27th December 2019 2019-09-26T15:48:20+01:00 Antur, Cyrchfannau, Lluniau\nChwilio am antur berffaith yn yr Ariannin? Mae Teithio Tango wedi creu rhestr o’r 7 lle gorau y mae’n rhaid i chi ymweld âg yn yr Ariannin!\nTeithiau Tango yw’r arbenigwyr mewn trefnu teithiau grŵp bach, preifat a personol i’r Wladfa, oherwydd y cysylltiadau cryf rydyn ni wedi’u hadeiladu yno; ond mae gan America Ladin gymaint mwy i’w gynnig na’i hanes a cysylltiadau Cymraeg yn unig.\nMae Angeles, Gyfarwyddwr y cwmni, yn dod o’r Ariannin yn wreiddiol, felly mae ein gwreiddiau yn y cyfandir anhygoel hwn yn mynd yn llawer dyfnach.\nMae’n bosib i graddfa fawr y wlad drysu ymwelwyr y tro cyntaf, ond yn Teithiau Tango mae gennym y wybodaeth a’r arbenigedd mewnol i wneud i’ch antur yn America Ladin, neu mor llifo’n rhydd ag y dymunwch iddi wneud. fod.\nMae’r Ariannin yn un o’r gwledydd mwyaf brydferth ac ysbrydoledig yn y byd ac rydym am rannu mwy o’r wlad gyda chi.\nTreuliwch eich gwyliau gorau erioed yn marchogaeth ceffylau trwy ddyffrynnoedd gwyrddlas; gwerthfawrogi amaethyddiaeth yr Ariannin gydag ymweliad ag estancia – un o ffermydd traddodiadol De America; blaswch ychydig o gig eidion yr Ariannin (wrth gwrs!) Archwiliwch winllannoedd Mendoza (yn naturiol!) Yfwch goffi yn ‘Paris’ De America – Buenos Aires; ewch i sgïo yn un o’r 14 cyrchfan sgïo sydd wedi’u sefydlu ar asgwrn cefn yr Andes.\nMae’r posibiliadau’n ddiddiwedd.\nDyma ychydig o’r atyniadau rydyn ni’n meddwl y dylech chi ystyried gwneud yn rhan o’ch taith yn yr Ariannin.\nYn syml, un o’n hoff ddinasoedd yn America Ladin. Mae’r ddinas yma yn angerddol, yn lliwgar, yn hynod o ddiddorol – mae’n hollol debygol o America Ladin!\nNid yw Buenos Aires byth yn cysgu, felly ein cyngor ni yw cael siesta yn y prynhawn, pryni goffi cryf, a gwnewch y gorau ohono! Nid dim ond pobl ifanc sydd yn mynd mas yn hwyr chwaith, mae gan fywyd nos BA rywbeth i bawb, o jazz a thango i fariau a chlybiau.\nBuenos Aires yw’r lle perffaith i ddal Sioe Tango syfrdanol neu i gymryd dosbarth i ddysgu’r ddawns dros eich hunan. Gall ein harweinwyr lleol arbenigol eich cyfeirio chi at arddangosiadau tango stryd fywiog hefyd – a oes gyda chi’r hyder i ymuno â nhw?\nMae Salta neu Salta la Linda (Salta’r brydferth) fel y gelwir, yn ddinas wledig gyda naws Sbaenaidd cryf. Mae ei leoliad anarferol 1,152 metr uwch lefel y môr yng Ngogledd Orllewin yr Ariannin yn golygu nid yw’r ardal wedi gweld cael cymaint o fewnfudwyr Ewropeaidd â dinasoedd arall yr Ariannin dros y canrifoedd, felly mae’n cadw llawer o draddodiadau brodorol a dylanwadau diwylliannol.\nMae fflatiau halen ysblennydd Salalta Grandes Salta a Jujuy yn edrych fel golygfa ofodol amhosib. Yn rhanbarth Jujuy mae tref Purmamaraca; dyma le byddwch chi’n dod o hyd i’r mynyddoedd lliwgar a welwch ar instagram a’r ‘Bryn 7 Lliw’. Efallai bod Mendoza yn enwog am ei win coch ond mae’r ardal yma ru’n mor enwog am ei gwin gwyn – Torrontés Riojano – byddwch yn siŵr o drio gwydraid neu ddau!\nMae fflatiau halen ysblennydd Salinas Grandes Salta a Jujuy yn olygfa i’w gweld, fel olygfa gofodol amhosib. Mae Mendoza yn enwog am ei win coch ac mae’r ardal yma yn enwog am ei gwin gwyn – Torrontés Riojano – byddwch yn siwr o drio gwydraid neu ddau ar eich taith!\nIguazú – ystyr “y” yw “dŵr”, ac mae “ûasú” yn golygu mawr yn Tupi-Guarani, yr iaith frodorol. Ac gyda 275 o raeadrau yn disgyn dros ardal o 1.7 milltir nid yw ‘dyfroedd mawr’ yn or-ddweud. Mae Rhaeadr Iguazu bron ddwywaith uchder a lled Rhaeadr Niagara mewn rhai rhannau. Gall ymwelwyr gamu’n hawdd rhwng yr Ariannin a Brasil i ryfeddu at y cwymp mwyaf ffyrnig, Devil’s Throat.\nMae’n hawdd i gerdded yn agos i’r rhaeadrau ac mae’r llwybr yn cynnwys lifft panoramig. Gwnewch yn siŵr eich bod yn cymryd ‘selfie’ gyda’r yr enfys barhaol sy’n arnofio lle mae 14 o’r cwympiadau yn gollwng 350 metr erchyll i’r goedwig isdrofannol o’i gwmpas.\nArdal Llynnoedd Phatagonia a Bariloche\nWrth droed yr Andes â chapiau eira yn ardal llyn Patagonia mae dinas hynod o Ewropeaidd! Fe’i gelwir yn aml yn Swistir De America – maen nhw hyd yn oed yn gwneud siocled, sydd wir yn gystadleuwr i unrhyw beth y gall y Swistir ei gynhyrchu! Mae Bariloche yn rhan o Nahuel Huapi, Parc Cenedlaethol mwyaf Yr Ariannin.\nTrwy gydol y flwyddyn, mae twristiaid a phobl leol yn heidio i Bariloche i fwynhau’r ddinas, ac i bysgota, canŵio, beicio mynydd, paragleidio, heicio ac, wrth gwrs, i flasu’r siocled!\nDoes dim amheuaeth bod Mendoza ar eich rhestr wrth i chi ymweld â’r Ariannin. Mae Mendoza yn ddinas Sbaeneg llawn plazas gyda cherfluniau a rhaeadru, winoedd safon fyd-eang, awyr las a bwyd gwych.\n“Gwlad yr haul a gwin da” fel mae gweddill y wlad yn ei galw, yw’r lleoliad perffaith i brofi’r Ariannin ddilys. Mae’r golygfeydd dros yr Andes a chefn gwlad agored mor hyfryd fel y gallai’r gwin ddod yn ail!\nYr arhosfan olaf ar ddiwedd y byd. Ei Brifddinas yw Tierra del Fuego neu Wlad y Tân. Mae’n dref arw, wyntog a chyfeirir ati’n gyffredin fel y ddinas fwyaf deheuol y byd. Mae antur a hanes unigryw’r ardal yma yn hogian yn yr awyr. Mae archipelago Tierra del Fuego llawn ynysoedd – y lle perffaith i unrhyw un sydd â diddordeb mewn profiad teithio bythgofiadwy.\nMwynhewch fordaith ar hyd sianel Beagle tra edmygu’r mynyddoedd gwynion, y fjords dwfn a’r rhewlifoedd dŵr. Darganfyddwch y diwylliant diddorol a’r hanes cymhleth yn un o amgueddfeydd Ushuaia neu cymerwch beint ym mragdy mwyaf Deheuol y byd! Beth bynnag y byddwch yn ei wneud yma, gwnewch yn siŵr bod eich pasbort wedi’i stampio ar ddiwedd y byd!\nMewn gwrthwyneb i rhan fwyaf o rewlifoedd eraill y byd, mae Rhewlif Perito Moreno ym Mharc Cenedlaethol Los Glaciares dal i dyfu! Mae’r safle Treftadaeth UNESCO yma yn eithriadol glas-wyn a 19 milltir o hyd ar hyn o bryd. Mae’n edrych fel rhywbeth allan o ffilm sci-fi!\nYmwelwch ag un o’r nifer o fannau gwylio i edmygu’r golygfeydd anhygoel; teimlwch anadl oer rhewllyd y rhewlifoedd a chlywch y caeau iâ yn crebachu ac yn cracio wrth iddynt wneud eu ffordd ar draws y drydedd warchodfa fwyaf o ddŵr croyw yn y byd.\nDyma 7 rheswm i ymweld ag America Ladin ond mae ae llwyth o bethau arall gan y wlad i’w gynnig i deithwyr sy’n chwilio am antur yn 2020.\nOs nad ydych wedi cael cyfle eto, gwnewch yn siŵr eich bod yn darllen trwy ein blog diwethaf ar Batagonia – Calon Cymru yn Ne America Ladin.\nMae Teithiau Tango yn cyfuno llety gwych, bwyd rhagorol, gwybodaeth leol a phrofiadau anhygoel i arddangos ffordd wahanol o deithio ac archwilio.\nMae’n anodd peidio ag siarad am yr Ariannin a’i hatyniadau anhygoel – os hoffech ymuno â ni, cysylltwch â ni nawr – mae ein tîm cyfeillgar eisiau rhannu ein cyngor ar gyfer teithio America Ladin gyda chi!\nCysyltwch nawr i drefnu taith i gynnwys y cyrchfannau anhygoel yma!\nTags: Antur, Lleoliad, Hanes, Teith\nPatagonia – Calon Cymru yn ddwfn yn Ne America Ladin 30th October 2019\n7 rhyfeddod yr Ariannin gyda Teithiau Tango 26th September 2019\n5 Rheswm pam mae angen i Iguazú Falls bod ar eich rhestr bwced 6th September 2019\nAntur Bwyd Diwylliannol Lleoliad Cyrchfannau Hanes Teith\nTaith Penblwydd Trevelin\nTaith Gaucho Cymreig\nEisteddfod Trevelin Tour\nWelsh Patagonia Easter Tour\nDylunwyd gan post@yma.cymru


Caiff Nofio Sir Benfro ei arwain gan hyfforddwr cymwysedig iawn,\nPaul Dowey, sy'n arbenigo mewn dull gwyddonol o hyfforddi. Pan\nddechreuwyd y clwb perfformio, Paul oedd yr hyfforddwr perfformio\nllawn-amser ieuengaf yng Nghymru a'r cyntaf yn Sir Benfro. Mae ei\nun mlynedd ar ddeg o brofiad yn y rhaglen Dysgu Nofio a\nhyfforddiant yn rhoi sylfaen gadarn ar gyfer ei ddatblygiad o'r\nllwybr elît. Mae Paul wedi hyfforddi nofwyr a gyrhaeddodd rowndiau\nterfynol cenedlaethol a threialon Prydain. Mae'n aelod o Banel\nTechnegol Nofio Cymru ac yn awyddus i gydnabod gwaith caled y\nllwybr cyfan, yn cynnwys gwirfoddolwyr y clybiau, mewn sicrhau\ncanlyniadau i'w dîm.\nGyda dros 3,500 o blant yn cymryd rhan yn y rhaglen campau dŵr a\nhyfforddwr proffesiynol, mae Sir Benfro wledig mewn sefyllfa dda i\ngynhyrchu nofwyr o safon. Mae Nofio Sir Benfro wedi mwynhau\nllwyddiant da wrth ddatblygu ei nofwyr dros yr ychydig flynyddoedd\ndiwethaf, gan sicrhau 13 o enillwyr medalau unigol a 4 enillydd\nmedal ras gyfnewid ym Mhencampwriaeth Cenedlaethol yr Haf 2011. Mae\nNofio Sir Benfro yn datblygu nofwyr drwy ei Charfannau Sgiliau,\nPotensial a Perfformio De a Gogledd. Mae'r holl garfannau wedi ei\nseilio ar egwyddorion Datblygiad Athletwyr yn yr Hirdymor, ac yn\nymarfer yng Nghanolfan Hamdden Hwlffordd Clybiau Nofio Cysylltiedig\nPenfro a'r Cyffiniau


Adolygu Adolygiad Xiaomi Redmi 5 Plus Smartphone\nMehefin 10, 2020 11 Ebrill 2018 gan Bruno Esteves\nMae gennym ni, cyfryngwr ffôn smart Xiaomi, sydd wedi bod yn llwyddiannus yn bennaf am yr hyn y mae'n ei gynnig a'r pris sydd.\nA yw'n wir werth chweil?\nMae bob amser yn braf cael y teimlad hwnnw o fynd â ffôn smart allan o'ch blwch, yn enwedig pan fyddwn ni ar gael ac mae'n edrych fel ei fod eisoes yn werth yr arian a fuddsoddwyd ynddo.\nYdyn, dywedwn hyn wrth i'r gwaith adeiladu fod yn alwminiwm a chael dyluniad mor syml, cain, ond mae hynny'n cael ei gydnabod yn bennaf y cefn sy'n union yr un fath â Redmi Note 3 a 4.\nY gwahaniaeth yw bod y camera yn sefyll allan yn erbyn y modelau a grybwyllir.\nMae blaen y newidiadau, yn bennaf am y rheswm bod bellach Xiaomi bet yn y model hwn y gymhareb sgrîn 18: 9 a sgrin ymylon yn cael eu crwm, yn awr y rhan fwyaf o frandiau bet.\nFel y crybwyllwyd yn flaenorol, mae'r corff yn alwminiwm ond yn union fel y modelau a grybwyllir, mae ganddo rannau plastig ar y brig a'r gwaelod ar gefn y ddyfais, mae'r ymylon yn cael eu gwneud o alwminiwm.\nY trwch yw 8,1 mm, er ei fod yn rhoi'r teimlad o fod ychydig yn denau sy'n ymddangos yn ddiddorol yn yr agwedd honno.\nY pwysau ohono yw gramau 180, gall ymddangos yn drwm ond nid yw, o gofio maint y ddyfais.\nNodir sydd â lliw ysblennydd tôn, yr arddangosfa a'r Gwasanaeth Hunaniaeth a Phasbortau (sy'n gyffredin yn y rhan fwyaf cyfarpar midrange), y penderfyniad yn 2160 1080 × a dwysedd o 409 picsel yn dangos ei fod yn cyfarpar sydd ddim mae'n rhaid i ni boeni am ansawdd pan ddaw i'r arddangosfa.\nY maint yw 5.99 modfedd, y ffasiwn a godwyd gennym, mae gennym ffonau smart yn agos at yr 6 neu hyd yn oed modfedd 6 ond yn y ffôn smart hwn credwn ei bod yn cyd-fynd yn berffaith.\nMae'r defnydd sgrîn yn 5.99 77.4 modfedd yw%.\nMae'r prosesydd Snapdragon yn 625 Qualcomm, prosesydd da ar gyfer y gwerth sydd yn y smartphone, ond rydym yn credu y gallai Xiaomi bet ar Snapdragon 626 yn y math hwn o fodelau.\nY GPU sy'n dod ynghyd â'r prosesydd hwn yw'r Adreno 506 sy'n ymddwyn yn berffaith ar gyfer y rhan fwyaf o gemau neu geisiadau sydd wedi'u profi, ond wrth gwrs, ni fydd peiriant rhyfel bellach.\nMae dau fersiwn, mae'r 3GB / 32GB neu 4GB / 64GB, yr ydym yn profi yn 4GB / 64GB ac ychydig fersiwn i'w ddweud, yn ymddwyn yn dda iawn, hyd yn oed mewn pob math o dasgau neu wneud amldasgio, y credwn 3GB / 32GB gweithio cystal â hyn.\nNid Fel y nodwyd, mae dau fersiwn, dyma yn dibynnu ar p'un a yw'n werth cymryd ychydig mwy o amser i gael y fersiwn o'r 4GB / 64GB, yr ateb yn gadarnhaol gan gymryd i ystyriaeth y gwerthoedd sy'n gwahanu'r un o'r llall yn wych ac mae bob amser yn fanteisiol i gael y storio dwbl, ond yn RAM ni fydd yn gwneud llawer o wahaniaeth.\nMae'r gofod "go iawn" sydd gennym ar ein dyfais yn dod o 55,94 GB ac fel y gwyddys mae'n dibynnu ar ddyfais i ddyfais.\nGallwch barhau i gynyddu storio trwy ychwanegu cerdyn micro-sd hyd at 128 GB o ofod.\nOs ydych chi eisiau defnyddio cerdyn cof, cofiwch fod yn rhaid i chi ddileu'r ail slot card SIM.\nbob amser wedi Xiaomi Er clod iddo agwedd hon, yn enwedig yn y redmi amrywiaeth, nid yw hyn yn dianc ac mae ganddo 4000 mAh batri, sy'n fwy na digon i gael i ddefnyddio diwrnodau 2 3 diwrnod yn cael eu defnyddio cymedrol.\nGall defnydd dwys gefnogi rhwng 5 a 6 awr, sy'n dda iawn, o chwarae, gan ddefnyddio rhwydweithiau cymdeithasol a gwylio fideos.\nGall y llwyth gymryd o 15% fwy neu lai o 2 hooras a 10 munud.\nUn o'r elfennau sydd yn safonol ym mron pob dyfais, y synhwyrydd olion bysedd yn barod, yn ymateb yn dda iawn, ailadroddodd drosodd a drosodd a byth yn methu, yn bwynt cryf yn y cyswllt hwn.\nY bit GPS i'w ddweud, nid oedd ganddo unrhyw ddiffygion tra roedd yn cael ei ddefnyddio.\nNawr rydym yn siarad am yr hyn yr ydym yn credu fod y pwynt gwan yr offer, wedi Micro-USB, efallai y bydd y brand eisoes wedi dechrau dibynnu mwy ar rym yn y Type-C, fel y gwnaeth, er enghraifft yn y Xiaomi Mi A1 ac i swil i ffwrdd er mawr pris y model hwn, sydd â manylebau yr un fath.\nUn arall o'r hynodion y mae Xiaomi wedi eu gosod yw'r synhwyrydd isgoch i reoli ein teledu, sydd bron ym mhob offer diweddar o'r brand ac nid yw hyn yn eithriad, yn ffodus.\nMae'r jack 3.5 mm ar frig y ddyfais.\nI'r rheiny sydd am wrando ar gerddoriaeth heb glyffylau, nid oes raid iddynt ofid am ansawdd o gwbl oherwydd bod ganddynt ansawdd da da.\nEr nad yw'n rhyfeddod, does dim amheuaeth na fyddwch yn poeni hyd yn oed i roi'r gyfaint ar y mwyaf oherwydd nid yw'n ystumio o gwbl.\nNid oedd y ffôn smart yn dianc o'r prawf AnTuTu ac roedd ganddo sgôr uwchben y pwyntiau 76.000, a ddisgwylir, o ystyried y prosesydd ymhlith manylebau eraill a grybwyllwyd eisoes.\nFel y gwyddys eisoes mae gan Xiaomi ei ryngwyneb ei hun ac yn yr offer hwn daeth MIUI 9.2 i ddechrau ar sail Android 7.1 (Nougat) fel y gwelwch yn y ddelwedd isod.\nAr ôl ei ddiweddaru byddwch chi gyda MIUI 9.5 fel y gwelwch.\nMae'n debyg y byddwch yn cael y diweddariad MIUI sydd eisoes wedi Android Oreo.\nGêm: Asphalt Xtreme\nGêm a oedd yn gweithio'n berffaith heb rwystro gydag unrhyw gyfluniad i leihau neu wella'r graffeg.\nRoedd y profiad yn dda iawn.\nGêm: Ymosod Ymlaen\nGêm i arddull CS: GO ond fersiwn symudol sydd hefyd yn gweithio'n dda y tu allan i oedi a oedd ond oherwydd yr un gêm ac nid yw'r offer.\nYn ogystal â hynny, rydym yn dal i brofi rhai gemau sylfaenol fel yr ydym bob amser yn eu gwneud ac fe aethant i gyd. Ond wrth gwrs mae'n werth cofio, os byddwch chi'n gwella graffeg y gemau trymach fel y PUGB neu'r Rheolau Gorfodaeth, bydd yna doriadau sy'n arferol, rydym yn siarad am fanylebau canolradd.\nYn ffodus, roedd hi'n un o'r anhygoel, yma i brofi bod Xiaomi yn ymladd yn erbyn beth oedd y pwynt gwannaf o ddyfeisiau'r brand.\nY brif siambr yn 12 AS gyda agorfa f / 2.2, gallwn ddweud bod y camera-ddrws yn ogystal ac yn y tywyllwch yn barod gall gael gwell ansawdd o gymharu er enghraifft i'r Xiaomi redmi Nodyn 4, mae gwahaniaeth da, Fodd bynnag, peidiwch â disgwyl gwyrthiau clir.\nDyma ddau lun i ddangos peth o'i ansawdd.\nEr mwyn helpu mewn lluniau ysgafn, mae gennym Ddeuol-Flash.\nMae'n profi bod y cwmni nid yn unig eisiau cynnig ffonau smart rhad ond bod ganddynt ansawdd ym mhob agwedd, er mwyn gallu dod o hyd i fwy o gefnogwyr gan y byd.\nMae camera blaen 5 MP yn gwneud ei waith i gymryd hunan-gynllwynion ond nid yw unrhyw beth anghyffredin, mewn amgylcheddau tywyll, yn ddrwg, gan fod ganddo Led Light ar y blaen a allai fod o gymorth ar adegau.\nY casgliad yw, ie, mae'n werth heb amheuaeth.\nMae ansawdd y sgrîn yn siarad drosti ei hun, hyd yn oed heb unrhyw beth i'w nodi o ystyried pris yr offer, mae'n debygol o daro rhai ffonau smart gyda gwerthoedd uwch.\nBydd hyn yn ddelfrydol i'r rhai nad ydynt am wario llawer a bod ganddynt offer cytbwys ymhob agwedd, gall fod yn un o'r dyfeisiau mwyaf cytbwys, sy'n anodd iawn rhoi pwynt negyddol, ond mae'n gwneud, serch hynny, yn anghofio'n berffaith.\nUn pwynt negyddol yr ydym wedi'i amlygu mwy yw cael Micro-USB ond mae hynny'n ddrwg lleiaf, gan ystyried popeth yr ydym yn ei gyfeirio yn y dadansoddiad hwn.\nNodyn cadarnhaol iawn i'r offer.\nOs ydych chi eisiau treulio ychydig a chael offer cytbwys iawn, rydym yn cynghori'r ffôn smart hwn yn gryf.\nCategorïau Adolygiadau Tagiau Android, Fy A1, Miui, Qualcomm, Nodyn Redmi 4, Snapdragon, Xiaomi, Xiaomi Redmi 5 Plus Llywio erthygl\nMae diweddariad IOS yn rhwystro sgriniau iPhone 8 sydd wedi'u hatgyweirio y tu allan i Apple\nMae HMD Global yn darparu Android Oreo ar gyfer Nokia 3 a 8.1 ar gyfer Nokia 7 Plus


E-fwletin Mawrth 6ed, 2016 | Cristnogaeth 21\nE-fwletin Mawrth 6ed, 2016\nYmlonyddwch am funud fach os gwelwch yn dda. Oes yna Feibl wrth law? Trowch i’r ddegfed adnod o Salm 46. Beth am Caneuon Ffydd? Bydd darllen cyfieithiad Nantlais (1874-1959) o eiriau Emily M Grimes (1864-1927) (Emyn rhif 781) yn gymorth efallai; er cystal cyfaddef bod geiriau Elfed (1860-1953) (Emyn rhif 787) bob amser yn gweithio’n well i mi!\nYmlonyddwch. Cymerwch anadl ddofn … a’i ddal am ychydig cyn ei ollwng. Cymerwch sawl anadl ddofn … a dal bob un am ychydig cyn ei ollwng. Byddwch ymwybodol o’ch ysgyfaint yn lledu a llacio\nYmlonyddwch. Cymerwch anadl … a’i ddal am ychydig cyn ei ollwng gan hymio. Gwnewch cymaint o sŵn ag y caniateir gan eich sefyllfa!\nNesaf, chwiliwch am guriad eich calon. Cymerwch amser i ddod yn ymwybodol o’r curiad hwnnw – rythm eich byw. Ymdawelwch am funud fach i ymglywed â churiad eich calon.\n‘Rydym, bob yr un ohonom, yn offeryn chwyth a tharo, y ddau yn un. Ensemble ydym, ti a minnau. Offeryn chwyth ydym, a phob anadl yn nodyn. Cymerwn oddeutu 12,000,000 anadl y flwyddyn! Offeryn taro ydym hefyd, mae drwm y galon yn curo, curo … yn curo 40,000,000 gwaith bob blwyddyn. Mae ein bywyd o’i ddechrau i’w ddiwedd yn gyngerdd, swynol a chyd-gordus.\nMae rhai ohonom yn gerddorol, ond mae pawb ohonom yn gerddoriaeth – darn o gerddoriaeth Duw ydym bob un. Ef a’n cyfansoddodd.\nAnghofiwn hyn weithiau! Pan anghofiwn hyn daw pob math o drafferthion: awn i gredu ein bod yn llai nag ydym, neu’n fwy nag ydym – ac y mae i’r naill a’r llall beryglon enbyd.\nOfferyn ydym, offeryn chwyth ac offeryn taro – crëwyd ni felly gan Dduw, ac mae pob anadl a churiad calon yn glod iddo. Cofiwch hynny’r wythnos hon. Atgoffwch rywun o hynny heddiw. Beth ydym? Offeryn cerdd y Duw byw ydym bob un – crëwyd ni gyda gofal a chariad i fod yn gyfryngau i’w ofal a’i gariad Ef.\nCofnodwyd hwn yn E-Fwletin ar Mawrth 6, 2016 gan Golygydd.\n← E-fwletin Chwefror 28ain, 2016 Encil y Gwanwyn →


Dechrau gyda seicoleg: 1 Astudio pobl - OpenLearn - Open University - CYM-Y183_1\nMae Cymdeithas Seicolegol Prydain yn diffinio seicoleg fel a ganlyn:\nYr astudiaeth wyddonol o bobl, y meddwl ac ymddygiad.\n(Cymdeithas Seicolegol Prydain, 2007)\nOs ydych yn darllen hwn, mae gennych fwy na thebyg ddiddordeb mewn pobl ac yn chwilfrydig ynghylch beth sy'n digwydd ym meddwl pobl eraill ac am ddeall mwy ynghylch pam bod pobl yn ymddwyn fel ag y maent.\nFodd bynnag, wrth i chi astudio seicoleg, fwy na thebyg byddwch yn gofyn mwy a mwy o gwestiynau yn hytrach na dod o hyd i atebion syml. Y rheswm am hyn yw eich bod yn astudio pobl wrth astudio seicoleg, ac mae pobl yn gymhleth ac yn gyfnewidiol.\nRhowch gynnig ar y gweithgaredd isod er mwyn dechrau gweld pam ei bod bron yn amhosibl rhoi un esboniad syml am ymddygiad pobl.\nGweithgaredd 1: Teganau bechgyn a theganau merched\nYn y llun isod, mae dau blentyn yn chwarae gyda theganau. Fe welwch fod y bachgen yn chwarae gyda'r tryc a bod y ferch yn chwarae gyda'r ddol. Mae'r rhan fwyaf o blant, o gael dewis rhydd o deganau, yn dueddol o ddewis y teganau yr ystyrir eu bod yn briodol ar gyfer eu rhyw. A allwch egluro pam eu bod yn ymddwyn yn y fath fodd? Gallwch roi cymaint o esboniadau ag yr hoffech, hyd yn oed rhai nad ydych yn cytuno â hwy ond y credwch y gallai pobl eraill eu nodi.\nJack Jones/© f1 online/Alamy\nFfigur 1 Plant yn chwarae\nMae sawl esboniad posibl am hyn. Edrychwch ar y rhestr isod a'i chymharu â'ch rhestr chi. Nid oes gwahaniaeth os yw eich ymatebion yn wahanol, mae hynny'n dangos pa mor gymhleth yw'r broses o esbonio ymddygiad!\nY rheswm yw bod bechgyn a merched yn wahanol yn fiolegol. Mae merched yn naturiol yn fwy mamol ac yn dewis doliau ac mae gan fechgyn yn naturiol fwy o ddiddordeb mewn ceir a thryciau.\nCredaf weithiau y gallai bechgyn fod am chwarae gyda'r doliau ond eu bod yn teimlo gan mai bechgyn ydynt y dylent ddewis teganau bechgyn.\nMae a wnelo â'r ffordd y cawsant eu magu gan fod yr oedolion o'u hamgylch yn dueddol o roi doliau i ferched a thryciau i fechgyn. Hefyd, mae ffrindiau yn aml yn dylanwadu ar blant. Bydd bechgyn yn aml yn gwneud hwyl am fechgyn eraill sy'n chwarae gyda doliau.\nMae gan y teledu ddylanwad mawr yn hyn o beth, yn enwedig hysbysebion wedi'u hanelu at blant. Pan fyddant yn ceisio gwerthu doliau, mae hysbysebwyr yn dangos merched, nid bechgyn, yn chwarae gyda'r doliau hynny.\nWrth geisio deall ymddygiad y plant, mae gennym nifer o esboniadau sy'n awgrymu'r rhesymau posibl am y dewis teganau:\nrhyw biolegol y plentyn\nbeth maent yn ei gredu yw'r ymddygiad priodol ar gyfer eu rhyw\neu magwraeth a'r ffordd y cânt eu trin gan oedolion a'u ffrindiau\ndylanwadau diwylliannol ehangach o'r teledu a chyfryngau eraill.\nYn yr adrannau canlynol, cewch gyfle i edrych yn gryno ar nifer o wahanol esboniadau a ddefnyddir gan seicolegwyr i geisio deall pobl. Byddwch yn dechrau gyda dylanwad bioleg, yn benodol yr ymennydd, ar ymddygiad ac wedyn yn ystyried sut y bydd y ffordd y mae pobl yn meddwl am eu byd yn effeithio ar eu hymddygiad. Nesaf, byddwch yn ystyried dylanwad cydberthnasau agos ac yn olaf, byddwch yn gweld sut y caiff hunaniaeth ei llywio gan grwpiau a'r diwylliant ehangach.\nNesaf 2 Dau hanner yr ymennydd


Croeso i HAHAV!\nHosbis Gartref Gwirfoddolwyr Aberystwyth\nYr ydym yn cynnig gwasanaeth cymunedol gan wirfoddolwyr ar gyfer Gogledd Ceredigion, Gorllewin Cymru. Y mae ein timau yn darparu cymorth ymarferol, gofal cymdeithasol a chyfeillgarwch ar gyfer pobl sy’n dioddef salwch difrifol sy’n cyfyngu ar eu bywyd a’r rheini sydd angen cefnogaeth ddiwedd oes. Ar hyn o bryd y mae HAHAV yn darparu gwasanaethau i’w cleientiaid a’u gofalwyr yn eu cartrefi eu hunain ac, yn y dyfodol, bwriedir cynnal gweithgareddau ychwanegol yn ein canolfan ddydd newydd ym Mhlas Antaron.\nFe’n sefydlwyd yn 2015 ac yr ydym yn elusen gofrestredig. Darllenwch ein gwefan, os gwelwch yn dda, er mwyn dysgu mwy am ein gwaith, sut i wirfoddoli a sut i gysylltu ȃ ni. Diolch am eich diddordeb!\nDysgwch fwy Ymunwch ar Weplyfr\nNod HAHAV yw darparu cefnogaeth ymarferol, cymdeithasol ac emosiynol i gleifion sy’n byw gydag afiechyd datblygedig a chynyddol ac i’w gofalwyr, yng nghyfforddusrwydd eu cartrefi eu hunain ac, yn y dyfodol, yn ein canolfan ddydd ym Mhlas Antaron.\nSefydlwyd HAHAV gan wirfoddolwyr yn 2015. Yr arweinydd yw Dr Alan Axford OBE, cadeirydd HAHAV a chyn-gyfarwyddwr meddygol Bwrdd Iechyd Prifysgol Hywel Dda. Rydym yn cyd-weithio ag ystod eang o sefydliadau perthnasol, gan gynnwys Prifysgol Hywel Dda; meddygon teulu; Hosbis Hafren; Gofalwyr Cymru; Cyngor Ceredigion; Cynghorau Cymuned a Llywodraeth Cymru.\nAtgyfeirir cleifion at HAHAV gan feddygon teulu a chan staff gofal lliniarol, ond hefyd gan wasanaethau cymdeithasol /eglwysi /sefydliadau gwirfoddol a hefyd trwy hunan-gyfeirio neu trwy gysylltiadau cleifion.\nDaw gwirfoddolwyr HAHAV o bob cefndir cymdeithasol. Y maent i gyd wedi eu hyfforddi a’u gwirio gan DBS. Cyd-weithiant ȃ meddygon teulu, nyrsys ardal yn ogystal ȃ gweithwyr proffesiynol trydydd sector sy’n darparu gofal lliniarol a gwybodaeth leol. Ymhlith ein gwasanaethau ‘eistedd’ ar gyfer cleifion yn eu cartrefi ceir cwmnïaeth, siopa, gyrru, garddio, cerdded ci a seibiant ar gyfer gofalwyr. At hyn ceir grwpiau ’Byw yn Dda’ misol a boreau coffi agored wythnosol.\nY mae llwyddiant HAHAV er 2015 yn seiliedig ar ewyllys da a chodi arian lleol, yn ogystal ag ymdrechion diflino ein gwirfoddolwyr. Y mae oddeutu 80 o’r rhain wedi cyfrannu dros 45,000 o oriau gwaith, a hyd yma y mae HAHAV wedi bod yn gynhorthwy i 275 o achosion gartref (tua 70 bob blwyddyn).\nSefydlwyd siop elusen HAHAV yn Aberystwyth ym mis Gorffennaf 2015. Ers hynny y mae tua 40 o wirfoddolwyr wedi cyfrannu dros 18,000 o oriau at y dasg o ddosbarthu, prisio a gwerthu nwyddau rhoddedig. Defnyddir pob ceiniog a godir i ariannu gwaith HAHAV yn y gymuned.\nYr ydym hefyd wedi derbyn cefnogaeth gan eglwysi lleol a grwpiau cymunedol – Clwb Busnes Aberystwyth; League of Friends; Hwb Penparcau; Merched y Wawr; Sefydliad y Merched; Clybiau Ffermwyr Ifanc; Rotariaid /Inner Wheel; Round Table / 41 Club/ Ladies Circle /Tangent; Soroptimyddion; undebau myfyrwyr. Cawsom yn ogystal gefnogaeth gan brifysgolion Aberystwyth a Phrifysgol Cymru Y Drindod Dewi Sant (Llambed) a chan Goleg Ceredigion.\nPencadlys newydd HAHAV yw Plas Antaron, Southgate, Penparcau. Y mae cynlluniau ar y gweill iddo fod yn ganolfan ddydd a fydd yn cynnig seibiant. Gyda’n partneriaid, yr ydym yn gobeithio cynnig ystod o wasanaethau yn ogystal ȃ bod yn ganolfan hyfforddi ar gyfer tîm gofal lliniarol cymunedol Bwrdd Iechyd Prifysgol Hywel Dda.\nBydd hyn yn golygu y caiff cleientiaid, eu teuluoedd a gofalwyr gydweithrediad, adnoddau a gwasanaethau integredig amgenach. Yn ogystal ȃ gweithio fel partner gyda Bwrdd Iechyd Prifysgol Hywel Dda /Hosbis Hafren, bydd ein canolfan yn cynnig i asiantaethau eraill gyfleoedd i ddarparu sesiynau ar gynllunio gofal datblygedig a chefnogaeth ar gyfer profedigaethau.\nBwriedir darparu gwasanaethau /therapïau cyflenwol gan therapyddion ac athrawon (celf, adweitheg, aromatherapi, Reiki, tylino) a hefyd siop goffi dan ofal gwirfoddolwyr.\nOherwydd COVID-19 nid yw Plas Antaron ar agor i’r cyhoedd ar hyn o bryd.\nGwirfoddolwyr yw asgwrn cefn elusen HAHAV. Daw ein gwirfoddolwyr o bob rhan o’r gymdeithas ac y maent yn amrywio o ran oed a chefndir. Yn eu plith ceir:\nEisteddwyr: y mae’r rhain yn rhyngweithio yn uniongyrchol ȃ chleifion, eu gofalwyr a’u teuluoedd yng nghartref y claf.\nCodwyr arian: y mae’r rhain yn ymgymryd ȃ llu o weithgareddau sy’n rhoi cyhoeddusrwydd i’r elusen ac yn ei chefnogi’n ariannol.\nCynorthwywyr yn y siop: y mae’r rhain yn cyfrannu mewn amryfal ffyrdd yn siop HAHAV yn 14 Heol y Wig, Aberystwyth.\nCefnogwyr gweinyddol a thechnoleg gwybodaeth: y mae’r rhain yn cyflawni ystod eang o swyddogaethau sy’n hwyluso gweithrediadau hanfodol y gwasanaeth.\nWedi iddynt ddangos diddordeb cychwynnol, gofynnir i bob gwirfoddolwr gwblhau ffurflen gais ac i fynychu cyfweliad.\nDarperir rhaglen hyfforddi ddechreuol ar gyfer pob gwirfoddolwr, ynghyd ȃ hyfforddiant, datblygiad, cefnogaeth a goruchwyliaeth barhaus ar gyfer y rôl a ddewiswyd ganddynt.\nYr hyn y gall gwirfoddolwyr ddisgwyl gan HAHAV\nBydd gwirfoddolwyr yn disgwyl:\ncael eu trin gyda pharch ac urddas\ncymryd rhan mewn ‘gwaith’ ystyrlon ar ran y gymuned\ncael hyfforddiant priodol\ncael gwybodaeth amserol\nYr hyn y gall HAHAV ddisgwyl gan wirfoddolwyr\nBydd HAHAV yn disgwyl i wirfoddolwyr fod yn:\nY cyfeiriad ebost ar gyfer gwirfoddolwyr yw hahavcord@aol.co.uk\nY mae ein siop yn 14 Heol y Wig yn un o hoff gyrchfannau trigolion Aberystwyth ac yn ffynhonnell bwysig i’r gwasanaeth. Y mae safon uchel y rhoddion, ynghyd ag ymrwymiad ein gwirfoddolwyr, wedi bod yn gymorth i ni ennill enw da dros gylch eang am ragoriaeth cyflwyniad ac ansawdd ein gwasanaeth.\nBeth yw gofal hosbis HAHAV?\nY mae gofal hosbis HAHAV yn anelu at wella ansawdd bywyd a lles pobl mewn oed a chanddynt afiechyd sy’n cyfyngu ar eu bywyd neu afiechyd terfynol. Y mae ein gwirfoddolwyr yn helpu pobl, gan gynnwys y rhai sy’n dioddef o ganser, i fyw cyhyd a chystal ag sy’n bosibl yn eu cartrefi eu hunain hyd ddiwedd eu hoes, pa mor hir bynnag y bydd hwnnw.\nSut y mae pobl yn cael eu hatgyfeirio at HAHAV?\nY mae mwyafrif y rhai sy’n cael eu hatgyfeirio yn bobl sy’n dioddef o ganser, ond ceir hefyd gleifion sy’n dioddef o afiechydon eraill sy’n peryglu eu bywyd (e.e. afiechyd cardio-anadlol datblygedig; afiechydon niwrolegol dirywiol). Anfonir atgyfeiriadau gan feddygon teulu a chan staff gofal lliniarol mewn ysbytai, ond daw eraill ar gais gwasanaethau cymdeithasol / eglwysi/ sefydliadau gwirfoddol yn ogystal ȃ thrwy hunan-atgyfeirio neu trwy gysylltiadau cleifion.\nA ydyw HAHAV yn rhoi grantiau neu’n darparu cefnogaeth ariannol?\nNac ydyw. Ni allwn gynnig mwy na chefnogaeth mewn nwyddau neu gynnyrch. Serch hynny, gall ein gwirfoddolwyr gyfeirio cleientiaid at sefydliadau a allai o bosib gynnig cymorth yn y modd hwn.\nSut yr ariennir HAHAV?\nAr hyn o bryd y mae bron y cyfan o arian HAHAV yn deillio o’n siop elusen yn Aberystwyth ac o roddion gan y cyhoedd, sefydliadau lleol ac elusennau.\nPwy yw partneriaid HAHAV?\nY mae HAHAV yn gweithio’n agos iawn ȃ staff Gwasanaeth Iechyd Cenedlaethol lleol, meddygfeydd meddygon teulu, gwasanaethau cymdeithasol a sefydliadau gwirfoddol fel timau Gofal Lliniarol Bwrdd Iechyd Prifysgol Hywel Dda, Macmillan support, a grwpiau ‘Byw yn Dda’ Marie Curie. Yr ydym hefyd yn cynnal cysylltiadau ȃ Cancer Research; Cancer Support; Tenovus; Age UK; Mind Cymru.\nSut y gallaf wirfoddoli i weithio gyda HAHAV?\nYr ydym yn croesawu recriwtiaid newydd o bob rhan o’r gymdeithas ar gyfer ein cofrestr o wirfoddolwyr di-dȃl sy’n gallu helpu i gyflawni ystod eang o weithgarwch. Yr ydym hefyd yn darparu hyfforddiant perthnasol a gellwch nodi pa fath o waith yr hoffech ei gyflawni a faint o oriau neu ddiwrnodau mewn mis y gellwch weithio.\nY mae angen gwirfoddolwyr ar gyfer ein gwasanaethau eistedd gartref, gwasanaethau fel cyfeillgarwch, cerdded ci a seibiant ar gyfer gofalwyr.\nYn siop HAHAV ceir rota o wirfoddolwyr sy’n helpu i drefnu, prisio ac arddangos ystod eang o nwyddau a dderbyniwyd i’w gwerthu i gwsmeriaid.\nYn y dyfodol bydd angen gwirfoddolwyr arnom i gynnal a glanhau, i arddio ac i wasanaethu yn ein bar coffi ‘galwch heibio’, ac i ddarparu cyfeillgarwch ym Mhlas Antaron.\nHoffem hefyd glywed gennych os oes gennych ddiddordeb mewn codi arian neu, yn wir, os oes gennych unrhyw ddoniau neu syniadau a allai gynorthwyo’r gwaith o hyrwyddo cenhadaeth HAHAV. Cysylltwch ȃ ni, os gwelwch yn dda, trwy ebost hahavcord@aol.co.uk\nSut y llywodraethir HAHAV?\nY mae HAHAV yn elusen gofrestredig (Comisiwn Elusen Rhif: 1160645) ac yn gwmni cyfyngedig (Tŷ Cwmnïau Rhif: 09261439).\nLlywodraethir HAHAV gan fwrdd o Gyfarwyddwyr ac Ymddiriedolwyr. Y mae pob un o’r rhain yn wirfoddolwr di-dȃl. Y mae pob aelod, trwy weithredu gyda’i gilydd, yn gyfrifol am arweiniad strategol, rheoliad, gonestrwydd ariannol a datblygiad y sefydliad yn y dyfodol.\nDr Alan Axford OBE (Oncolegydd Ymgynghorol ymddeoledig; cyn-Gyfarwyddwr Meddygol Bwrdd Iechyd Hywel Dda)\nKaren Axford (Cyfarwyddwr manwerthu; cyfrifydd cymwysedig)\nSue Balsom (Gwraig fusnes; cyn-Uchel Siryf)\nAnthony Bates (Cyfreithiwr; Cyfarwyddwr Ariannol Clwb Pȇl-droed Aberystwyth)\nGerallt Davies (Ymgynghorwr ariannol annibynnol)\nIrfana Jones (Cyfreithiwr ymddeoledig)\nJanet Jones (Cyn-athrawes mewn ysgol leol)\nMeurig Lewis (Rheolwr banc ymddeoledig)\nDr Donagh McKeogh (Cardiolegydd Ymgynghorol Bwrdd Iechyd Prifysgol Hywel Dda)\nBranwen Phillips (Cyn-reolwr cyfleusterau prifysgol)\nSyd Smith (Cyfarwyddwr ymddeoledig cwmni manwerthu)\nMark Williams (Athro ysgol; cyn-AS Ceredigion)\n£76.6K ar gyfer Hosbis Digidol HAHAV Gwasanaeth yn y Cartref Ceredigion\nMae Hosbis Gwirfoddolwyr yn y Cartref Aberystwyth a’r ardal (a adwaenir fel HAHAV) wedi derbyn addewid o £76.6K oddi wrth Gronfa Gymunedol y Loteri Genedlaethol ar gyfer prosiect digidol pwysig yn sgil pandemig COVID.\nDr Alan Axford OBE, cyn Gyfarwyddwr Meddygol Bwrdd Iechyd Hywel Dda yw arweinydd HAHAV, corff a sefydlwyd gan wirfoddolwyr yn 2015. Mae gwirfoddolwyr yr elusen yn darparu cymorth ymarferol, cymdeithasol ac emosiynol i gleifion sy’n dioddef o afiechyd cynyddol ac anwelladwy, ynghyd ȃ’u gofalwyr, yng nghyfforddusrwydd eu cartrefi. HAHAV yw’r unig wasanaeth hosbis yng Ngheredigion ac mae’r gwirfoddolwyr yn cyd-weithio’n agos ȃ thimau Gofal Lliniarol GIC, ynghyd ag elusennau eraill.\nHyd at ddyfodiad pandemig COVID, roedd gwirfoddolwyr HAHAV yn darparu gwasanaethau ‘gwarchod’ i gleifion yn eu cartrefi trwy gynnig cwmnïaeth, siopa, gyrru, garddio, cerdded y ci a seibiant i ofalwyr. Ond daeth y gweithgarwch hwn i ben yn sgil ‘y clo mawr’, gan orfodi unigolion mewn perygl o ddal yr haint i ynysu’n ofalus. Yn y cyfamser gohiriwyd cynlluniau i lansio canolfan seibiant dydd ym mhencadlys HAHAV ym Mhlas Antaron, Penparcau.\nHyd yn hyn prif ffynhonnell ariannol HAHAV fu siop yr elusen yn Heol Y Wig, Aberystwyth, a rhoddion oddi wrth y cyhoedd, cymdeithasau lleol ac elusennau. Ond o hyn ymlaen bydd arian y Loteri yn galluogi HAHAV i sefydlu gwasanaeth Rhith Hosbis yn y cartref (V-HAHAV) er mwyn cefnogi rhai pobl sy’n unig ac yn agored i niwed yn y gymuned.\nYn ogystal ȃ chwrdd ȃ chyfyngiadau presennol COVID, bydd y gwasanaethau digidol yn sail i wasanaethau newydd hirdymor, gwasanaethau ymestyn rhyngweithiol a fydd yn ategu’r gweithgareddau sy’n bodoli eisoes pan fydd rheini’n ailddechrau.\nDywedodd Dr Axford, “Rydym yn hynod ddiolchgar i Gronfa Gymunedol y Loteri Genedlaethol am y cymorth hwn. Bydd y gronfa yn caniatáu i ni gyflogi cyfarwyddwr prosiect a chreu gwefan a system ddarllediad gynhwysfawr gyda chynnwys rhyngweithiol.\nO ganlyniad i’r datblygiadau cyffrous hyn bydd ein ‘V-HAHAV’ yn cynnig gwasanaeth mynegbost a chwnsela un-i-un ar- lein, yn ogystal ȃ rhychwant o therapïau ymlaciol ar gyfer ein cleientiaid yn eu cartrefi. Ymhlith y rhain ceir celf a therapïau ioga, a phob math o weithgareddau grŵp ar- lein, e.e. ymarferion, gwau, clybiau llyfrau, ynghyd ag ystafelloedd sgwrsio, cyflwyniadau byw ac arddangosiadau wedi eu darlledu o Blas Antaron. Bydd gennym hefyd stoc o offer digidol at ddefnydd cleientiaid HAHAV.\nYn y dyfodol bydd V-HAHAV yn ein galluogi i gyrraedd cynulleidfa ehangach o gleifion a’u gofalwyr yng Ngheredigion, gan ddarparu both hosbis rhithwir a chanolfan wybodaeth gynhwysfawr.".\nPlas Antaron, Penparcau Aberystwyth, SY23 1SF Cymru\n01970 612 194\n14 Heol y Wig Aberystwyth, SY23 1SF Cymru


Sawl peth y mae'n rhaid i chi eu gwybod am Gosodiadau Golau LED gan y gwneuthurwr Gosodiadau Golau LED, cyflenwr, cyfanwerthwr, dosbarthwr a ffatri yn Taiwan\nGosodiadau Golau LED\nZhuan Cheng Lighting Co., Ltd. yn arwain Gwneuthurwr, Cyflenwr ac Allforiwr Gosodiadau Golau LED, â ffatri yn Taiwan. Rydym yn cyflenwi ac yn allforio cynhyrchion o'r radd uchel yn gyson a pharhau i wella ar y prosesau gweithgynhyrchu a'r amgylchedd gwaith drwy ymwneud gweithwyr cyfanswm a glynir yn gaeth at moeseg busnes teg. Rydym wedi ennill nifer patentau yn y maes. Mae ein didwylledd a gwaith caled wedi ein helpu i gyd-fynd ein ansawdd â safonau rhyngwladol. Os oes gennych ddiddordeb mewn unrhyw arddulliau un o'n cynnyrch, mae croeso i chi cysylltu â ni.\nI ddod o hyd i'r Gosodiadau Golau LED gorau a'i siopa, mae angen i chi wybod am ansawdd uchaf gwneuthurwr Gosodiadau Golau LED, cyflenwr, cyfanwerthwr, dosbarthwr, OEM ac ODM o ffatri yn Taiwan\nGolau Nenfwd Mount Flush Mount\nSut i ddod o hyd i'r gorauGosodiadau Golau LED ?\nRydym yn arbenigo mewn cynnig amrywiaeth oGosodiadau Golau LED sy'n cael eu cynhyrchu gan ddefnyddio deunydd crai o ansawdd, sy'n gwneud ein cynnyrch yn hirhoedlog. Mae ein cynnyrch yn cynnwys Goleuadau Nenfwd LED , Goleuadau Fflwroleuol LED , Downlights cilfachog LED LED, Goleuadau Trac LED LED, Goleuadau LED Awyr Agored Goleuadau Nenfwd Lled-led LED , a sawl math o Ffynhonnell Ysgafn LED . Gellir dewis ein gosodiadau ysgafn gosod hawdd, ac mae ganddynt faint lluosog. Gall hyd yn oed llawer o Olau LED bylu, bod â thymheredd lliw helaeth a gall newid lliw fod yn opsiynau. Mae yna nifer o ffyrdd i wneud eich cartref yn fwy ynni effeithlon ac yn gyfeillgar i'r amgylchedd, ond mae newid i LED Lights yn un o'r newidiadau symlaf y gallwch eu gwneud.\nMae gennym hefyd Canhwyllyr LED , Canhwyllyr Crystal LED a Goleuadau Wal LED Dan Do , sy'n addas i bob teulu neu lobi. Mae'n cynnig dyluniad modern, lluniaidd, gan adael i'r amgylchedd fod yn fwy cain. Mae'rGosodiadau Golau LED yn cynnig effeithlonrwydd ynni a hirhoedledd, ac mae hynny'n gymwysiadau i unrhyw le yn y tŷ. Gyda 80% yn llai o ynni, bydd goleuadau LED yn eich helpu i arbed ar eich bil trydan dros fathau traddodiadol o fylbiau. Yn ystod y broses weithgynhyrchu, mae ein timau arbenigol yn gwirio ansawdd y cynhyrchion felly rydym yn sicrhau'r cynhyrchion uwchraddol i'n cleientiaid. Nid yn unig o ran y cartref ond mae wedi cario ein henw da dramor hefyd, croeso i chi gysylltu â ni.


Dirgelwch y Google PageRank Datrys | Martech Zone\nDydd Sadwrn, Ebrill 7, 2007 Dydd Sul, Hydref 4, 2015 Douglas Karr\nDim ond am yr hec ohono, heno gwiriais fy Google Pagerank eto yn Popuri… Yn sicr ddigon oedd yr wy gwydd mawr. Sero. Zilch. Nada. Allan o chwilfrydedd, nodais http: //www.dknewmedia.com yn lle https://martech.zone … a voila! Yno yr oedd yn ei holl ogoniant! PageRank = 3 gyda 1,050 o backlinks i fy ngwefan.\nMae hyn ychydig yn rhyfedd i mi oherwydd i mi arwyddo (am ddim) Consol Chwilio Google a gosod fy mhrif barth gyda'r www, nid heb. Felly does gen i ddim syniad pam fod y lleoliad hwnnw hyd yn oed yno.\nFelly ... gwnes i ychydig o bethau heno i geisio sicrhau bod gen i gysondeb trwy'r ffordd y mae fy mharth yn cael ei alw'n fewnol i'm gwefan:\nCliriais fy newis ar Google Webmaster a chyflwynais eto y dylai fy mhrif barth ddefnyddio'r www.\nGosodais fy ffeil htaccess i ailgyfeirio unrhyw geisiadau o https://highbridgeymgynghorwyr.com i https://martech.zone. Gwnewch yn siŵr eich bod yn golygu eich ffeil .htaccess bresennol os yw'n bodoli (gall fod wedi'i chuddio oddi wrth eich cleient FTP):\nFe wnes i chwilio a disodli yn MySQL i sicrhau bod fy mharth bob amser yn cael ei gyfeirio at y www. Fe wnes i ddiweddaru fy nhabl postiadau a'm tabl sylwadau (ar gyfer yr URL):\nDIWEDDARIAD gosod `wp_posts` `post_content` = disodli (`post_content`,' https://highbridgeymgynghorwyr.com','https://martech.zone')\nEfallai bod hyn yn wastraff amser, ond rwy'n ffigur na fydd yn brifo unrhyw beth mewn gwirionedd. Unrhyw feddyliau gan ein harbenigwyr SEO allan yna?\nCanslo Fy Nghyfrif Basecamp Heddiw\nApr 7, 2007 yn 9: 52 AC\nDdim yn wastraff amser o gwbl. Mae Google yn gweld pob parth fel safle ar wahân ac felly mae eich cysylltiadau cyhoeddus yn cael eu rhannu rhwng y ddau. Nid wyf yn credu bod eich setup gwefeistri yn bwysig - mae'n ymwneud â faint o bobl sy'n cysylltu â phob parth.\nA wnaethoch chi ddileu'r ffeil .htaccess? Nid yw'n ymddangos ei fod yn gweithio ar hyn o bryd.\nBron Brawf Cymru, credaf y dylai'r llinell olaf fod:\nheb y slaes cyn y $ 1. Y rheswm am hynny yw y bydd y regex ar y llinell flaenorol yn cyd-fynd â'r slaes llusgo, a byddwch yn y diwedd yn cael gwasgfeydd dwbl yn yr ailgyfeiriad.\nApr 7, 2007 yn 5: 42 PM\nY camau a gymerwyd gennych yw'r rhai cywir er nad yw'ch ailgyfeiriadau'n gweithio ar hyn o bryd.\nYr un peth y byddwn i'n ei ofyn yw pam wnaethoch chi ddewis y fersiwn www? Nid oes unrhyw beth yn well yn ei hanfod gydag URLau sy'n cynnwys y www. Gyda Google yn nodi ei fod yn well ganddo'r fersiwn nad yw'n www efallai y dylech chi fynd gyda'r un honno. Wrth gwrs, hoffwn wybod PAM mae Google yn hoffi'r fersiwn heblaw www cyn gwneud penderfyniad un ffordd neu'r llall.\nApr 7, 2007 yn 5: 59 PM\nHelo SEO Guy!\nFy newis cyntaf oedd newid popeth i https://dknewmedia.com/; fodd bynnag, roedd yn ymddangos ei fod yn dryllio llanast gyda WordPress Permalinks - hyd yn oed wedi newid gosodiadau WP ar gyfer y parth.\nYna ceisiais newid popeth i'r gwrthwyneb - http://www.dknewmedia.com ond gyda'r ffeil htaccess fe dorrodd y permalinks eto mewn gwirionedd, er bod y cysylltiadau'n berffaith. Ychwanegwch yr ailgyfeiriad - fe'i torrodd, tynnwch yr ailgyfeiriad a gweithiodd. Rhyfedd .. oherwydd ni newidiodd yr URLau mewn gwirionedd.\nFelly - rydw i wedi drysu'n llwyr ac wedi rhoi'r cyfan yn ôl fel yr oedd nes i mi ddarganfod beth sy'n digwydd. Rwy'n falch o glywed eich barn chi am pam mae Google yn hoffi'r fersiwn heblaw www ... rwy'n ddryslyd hefyd!\nApr 8, 2007 yn 6: 48 PM\nDiolch am y mod_rewrite-fu. A wnaeth yr un peth i'm blog neithiwr ar ôl ei ddarllen.\nApr 8, 2007 yn 6: 50 PM\nRoedd yn rhaid i mi ei ddadwneud mewn gwirionedd. Mae'n llanast fy permalinks. Does gen i ddim syniad pam ... roedd yn syniad cŵl - ond heb weithio. 🙁\nApr 9, 2007 yn 7: 35 PM\nGweld a yw'r ategyn hwn yn eich helpu 🙂\nApr 11, 2007 yn 5: 41 PM\nFe wnes i weithio! Woohoo. Rydw i wedi diweddaru'r post. Diolch am yr holl help pawb!\nApr 11, 2007 yn 7: 36 PM\nBeth oedd y newid o'r post gwreiddiol?\nApr 11, 2007 yn 7: 45 PM\nPan wnes i uwchlwytho'r htaccess, wnes i ddim sylweddoli fy mod i mewn gwirionedd wedi ysgrifennu dros y ffeil htaccess bresennol a ysgrifennwyd gan WordPress ... felly gweithiodd yr ailgyfeirio, ond ni wnaeth yr URLau semantig. Wps! Gallaf feio fy meddalwedd FTP a guddiodd y ffeil ac na wnaeth fy rhybuddio i'w drosysgrifo. 🙂\nFi 'n sylweddol angen y / $ 1. Hebddo, ni ddilynodd unrhyw slaes y parth. Hefyd, roedd gen i www yn yr ymadrodd chwilio ar gam.\nNawr rwy'n gweithio ar ailgyfeirio porthiant i Feedburner! Stwff hwyl!\nApr 13, 2007 yn 7: 37 AC\nNewid i Blogger; -0\nApr 13, 2007 yn 7: 57 AC\nMai 16, 2007 1 yn: 32 PM\nGwiriais fy pagerank gyda'r www a hebddo a rhoddodd yr un canlyniadau, felly nid wyf yn credu bod fy ngwefan yn dioddef personoliaeth hollt! Rwy'n dyfalu bod hynny'n beth da. Os byddaf yn chwilio yn Google am fy swyddi, maen nhw i gyd yn dod yn ôl heb y www.\nRwy'n credu y byddaf yn gadael pethau fel y maent. Gall dyblu fod yn beth peryglus 🙂\nMehefin 26, 2008 am 7:08 AM\nRwyf hefyd yn cael rhai trafferthion ailgyfeirio ... rwy'n ceisio ailgyfeirio http://www.servicedecalculatoare.com.ro i http://www.ctromania.ro ond mae'n ymddangos, beth bynnag a wnaf, na fydd y gweinydd yn fy ailgyfeirio. Rwyf wedi rhoi cynnig ar ailgyfeirio'r ffeil .htaccess a sgript php, ond dim byd. beth ydych chi'n ei awgrymu?\nMeh 26, 2008 yn 6: 25 PM\npeidiwch byth â meddwl, mi wnes i! 😀 diolch beth bynnag


Podlediad Cymraeg newydd ar gyfer Darllenwyr\nCartref > Y Cyngor > Newyddion > Datganiadau i'r wasg > Mai 2021 > Podlediad Cymraeg newydd ar gyfer Darllenwyr\nMae Gwasanaeth Llyfrgelloedd Cyngor Gwynedd yn cyfrannu at bodlediad Cymraeg newydd sbon ar gyfer darllenwyr.\nBydd ‘Byw Llyfrau’ yn trin a thrafod pob math o lyfrau, gan sgwrsio gyda gwahanol awduron o Gymru am eu llyfrau a’u diddordebau darllen. . Mae’n bodlediad ysgafn, hawdd i wrando, a fydd gobeithio, yn apelio at bawb sy’n hoff o lyfrau.\nMae’r prosiect sy’n rhan o gynllun Estyn Allan a ariennir gan Lywodraeth Cymru yn cael ei arwain gan Gymdeithas Prif Lyfrgellwyr Cymru sy’n cynnig cyfle i gynrychiolwyr o bob awdurdod gymryd rhan mewn prosiect hyfforddiant digidol. Mae staff llyfrgell o Wynedd, Conwy, Ceredigion a Dinbych yn arwain ar y gwaith o gynhyrchu’r podlediad.\nDywedodd Rhian Evans, Llyfrgellydd Gwasanaethau Defnyddwyr Cyngor Gwynedd: “Mi gawson hyfforddiant ar bob math o elfennau digidol, megis cyfryngau cymdeithasol, golygu fideo, ffrydio byw a chreu podlediadau.\n“Yn dilyn yr hyfforddiant roeddem yn cael ein hannog i greu cynnwys. Felly fi, Delyth, Lois a Judith sydd yn ymddangos yn ein tro yn y gwahanol benodau a da ni’n rhannu'r ochr dechnegol o’r gwaith ymysg ein gilydd gyda chefnogaeth gweddill y grŵp Estyn Allan.”\nMeddai’r Cynghorydd Gareth Thomas, Aelod Cabinet Economi Cyngor Gwynedd:\n“Mae mwy a mwy o bobl yn mwynhau gwrando ar bodlediadau erbyn hyn ac mae’n wych gweld cyfres arall Cymraeg i’w ychwanegu at y rhestr.\nMae’r bennod gyntaf yn cynnwys sgwrs gyda’r awdures Rebecca Roberts, lle mae dwy o ddisgyblion Ysgol Brynrefail yn ei holi am ei llyfr poblogaidd i bobol ifanc - #helynt.\nMae rhagflas o’r podlediad i’w gael yma: https://linktr.ee/bywllyfrauac mae modd tanysgrifio o unrhyw blatfform podlediadau cydnabyddedig gan gynnwys y platform Podlediadau Cymraeg - YPOD


Cyhoeddwyd 10/05/2022 | Amser darllen munudau\nMae'r cysylltiadau rhwng y DU a’r UE yn seiliedig yn bennaf ar ddau gytundeb: y Cytundeb Ymadael sy’n llywodraethu ymadawiad y DU â’r UE a’r Cytundeb Masnach a Chydweithredu, sy’n sefydlu eu perthynas ar ôl Brexit.\nGyda’i gilydd, maent yn creu rhwydwaith cymhleth o gyfarfodydd ar ôl Brexit rhwng y DU a’r UE i drafod gweithredu’r cytundebau.\nMae penderfyniadau’n cael eu gwneud mewn dros 30 o fforymau. Mae rhai ohonynt yn syrthio’n uniongyrchol o fewn meysydd polisi datganoledig. Nid yw rhai eraill yn rhan o feysydd datganoledig, ond maent yn cael effaith sylweddol ar feysydd polisi datganoledig fel datblygu economaidd.\nMae’r erthygl hon yn egluro’r hyn rydym yn ei wybod hyd yn hyn am y rhan y mae Llywodraeth Cymru yn ei chwarae yn y broses hon. Mae’n dilyn ein herthygl flaenorol, am sut mae Cymru yn cael ei chynrychioli yn y cysylltiadau rhwng y DU a’r UE.\nLlywodraeth y DU yn gosod y trefniadau\nMae’r Prif Weinidog wedi dweud bod rhag-gyfarfodydd rhynglywodraethol yn cael eu cynnal i drafod eitemau agenda posibl a safbwyntiau'r DU ar faterion i'w trafod yng nghyfarfodydd y Cytundeb Masnach a Chydweithredu.\nFe wnaeth Llywodraeth y DU hysbysu’r llywodraethau datganoledig sut y byddent yn cymryd rhan mewn cyfarfodydd rhwng y DU a’r UE ym mis Mai 2021. Gallant fod yn bresennol mewn cyfarfodydd a arweinir gan adrannau Llywodraeth y DU, pan fo eitemau sy’n ymwneud â meysydd o gymhwysedd datganoledig ar yr agenda, a helpu yn y paratoadau ar gyfer cyfarfodydd o’r fath.\nMae Llywodraeth Cymru wedi gofyn i gymryd rhan ers amser maith, yn enwedig lle mae cyfarfodydd yn croestorri â meysydd datganoledig. Mae gweinidogion wedi beirniadu’r trefniadau ar ôl Brexit oherwydd mai dim ond fel sylwedyddion y gallant fynychu rhai cyfarfodydd.\nLlywodraeth Cymru yn mynd i’r cyfarfodydd fel sylwedydd\nNid yw Llywodraeth Cymru yn cael ei gwahodd i bob cyfarfod fel mater o drefn ac mae ei chais i ymuno ag eraill wedi ei wrthod.\nMae statws sylwedydd, a roddir yn aml i'r rhai sydd â diddordeb mewn materion sydd i'w trafod mewn cyfarfodydd rhyngwladol, yn golygu na all cyfranogwyr Llywodraeth Cymru gyfrannu at y drafodaeth.\nMae Llywodraeth Cymru yn anhapus yn benodol â’i statws fel sylwedydd yn y Cyngor Partneriaeth, sef corff goruchwylio’r Cytundeb Masnach a Chydweithredu. Mae Vaughan Gething, Gweinidog yr Economi, sy’n arwain ar gydgysylltu’r Cytundeb Masnach a Chydweithredu ar gyfer Llywodraeth Cymru, a'r Prif Weinidog wedi gwneud cais i fynd i gyfarfodydd yn y dyfodol fel cyfranogwyr llawn. Disgwylir cynnal y cyfarfod nesaf ym mis Mehefin 2022.\nFe wnaeth Llywodraeth y DU wrthod cais y Prif Weinidog i fod yn bresennol yng Nghyd-bwyllgor y Cytundeb Ymadael lle bydd materion yn ymwneud â Phrotocol Gogledd Iwerddon sy’n debygol o effeithio ar borthladdoedd Cymru yn cael eu trafod.\nMae Llywodraeth Cymru yn egluro bod ganddi rôl “fwy gweithredol” ym mhwyllgor y Cytundeb Masnach a Chydweithredu ar gydweithredu rheoleiddiol oherwydd ei fod yn dod o fewn cymhwysedd datganoledig. Mae hyn yn cynnwys paratoi deunyddiau ac agendâu, cofnodion a deunyddiau cysylltiedig.\nPwy sy’n cynrychioli Llywodraeth Cymru?\nYng nghyfarfodydd y Cytundeb Masnach a Chydweithredu, y sawl sy’n cynrychioli Llywodraeth Cymru yw Vaughan Gething, Gweinidog yr Economi, y mae ei bortffolio yn cynnwys masnach a chydgysylltu materion y Cytundeb Masnach a Chydweithredu. Aeth y Prif Weinidog i gyfarfodydd y DU a’r UE yn ystod y trafodaethau Brexit ac yn ei bortffolio mae Cymru yn Ewrop, cysylltiadau rhyngwladol a chysylltiadau rhynglywodraethol.\nMae gan Weinidogion eraill faterion sy’n ymwneud â’r UE yn eu portffolio hefyd, fel Jane Hutt, y Gweinidog Cyfiawnder Cymdeithasol, sy’n gyfrifol am hawliau dinasyddion yr UE o dan y Cytundeb Ymadael, ond nid yw Llywodraeth Cymru yn mynychu cyfarfodydd y Cytundeb Masnach a Chydweithredu ar y mater hwn.\nPenodwyd y cyn-ASE, Derek Vaughan, fel cynrychiolydd newydd Llywodraeth Cymru ar Ewrop i gefnogi ei gwaith yn Ewrop, gan gynnwys ymgysylltu â gwleidyddion a swyddogion yn sefydliadau'r UE a hyrwyddo agenda polisi Llywodraeth Cymru yn yr UE.\nBeth mae'r cyfarfodydd diweddaraf yn ei ddweud wrthym?\nMae Gweinidogion Cymru neu eu swyddogion wedi mynd i’r rhan fwyaf o gyfarfodydd, ni waeth a oedd y pwnc mewn maes datganoledig neu faes a gadwyd yn ôl. Roedd y cyfarfodydd diweddaraf yn ymwneud â physgodfeydd, ynni, cymryd rhan yn rhaglenni’r UE, gorfodi’r gyfraith, trafnidiaeth awyr a diogelwch hedfan.\nFodd bynnag, fe wnaethant benderfynu peidio â mynd i rai cyfarfodydd pan drafodwyd cyfrifoldebau Llywodraeth Cymru. Dywedodd y Gweinidog Cyllid a Llywodraeth Leol wrth y Senedd na fynychodd y cyfarfod ar gaffael oherwydd nad oedd unrhyw eitemau ar yr agenda a oedd yn cyfiawnhau ei phresenoldeb. Mae’r agenda a’r cofnodion yn dangos y trafodwyd datblygiadau polisi a deddfwriaethol a materion yn ymwneud â gweithredu.\nAeth swyddogion o Lywodraeth yr Alban, Gweithrediaeth Gogledd Iwerddon a Llywodraeth Ynys Manaw i gyfarfodydd heb Lywodraeth Cymru ar drafnidiaeth ffordd a TAW, adennill treth a thollau.\nMae’r Senedd eisiau mwy o dryloywder\nMae Pwyllgor Deddfwriaeth, Cyfiawnder a’r Cyfansoddiad y Senedd (“y Pwyllgor”) wedi nodi yr her o lywio’r system newydd, a hoffai fwy o dryloywder.\nYm mis Ionawr, nododd y Prif Weinidog sut y byddai Llywodraeth Cymru yn parhau i roi gwybod i’r Senedd ynghylch y rhan y mae’n ei chwarae yng nghyfarfodydd y DU a’r UE:\ncyfeirio Aelodau o’r Senedd at wefan y Comisiwn Ewropeaidd i gael gwybodaeth am gyfarfodydd y DU a’r UE;\naddewid i barhau i gyhoeddi datganiadau ysgrifenedig yn dilyn cyfarfodydd y Cyngor Partneriaeth; a\nrhoi'r wybodaeth ddiweddaraf i'r Senedd am gyfarfodydd y Grŵp Rhyngweinidogol newydd ar gyfer cysylltiadau rhwng y DU a’r UE.\nDefnyddiwch y cwymplenni isod i gael cyd-destun ar gyfer pob eitem:\nGwefan y Comisiwn Ewropeaidd\nGwefan y Comisiwn Ewropeaidd sydd â’r nifer fwyaf o fanylion am gyfarfodydd y DU a’r UE mewn un lle. Mae rhai dogfennau yn rhestru gwybodaeth am y rhai sy’n bresennol. Nid yw Llywodraeth Cymru yn cyhoeddi gwybodaeth sy’n ymwneud â’i phresenoldeb ac mae’r Senedd yn dibynnu’n bennaf ar ddatganiadau ysgrifenedig Gweinidogion, trafodaethau â Gweinidogion unigol a gwefan y Comisiwn Ewropeaidd i gael gwybodaeth.\nCyfarfodydd y Cyngor Partneriaeth\nMae’n ofynnol i’r Cyngor Partneriaeth gwrdd o leiaf unwaith y flwyddyn, neu’n gynt ar gais y DU neu’r UE. Mae'r Cyngor yn gallu gwneud penderfyniadau yn ysgrifenedig rhwng cyfarfodydd ond nid yw’n glir pa rôl sydd gan y llywodraethau datganoledig yn hyn o beth, os o gwbl.\nY Grŵp Rhyngweinidogol ar gyfer cysylltiadau rhwng y DU a’r UE\nFe wnaeth Vaughan Gething fethu cyfarfod cyntaf y Grŵp Rhyngweinidogol ar gyfer cysylltiadau rhwng y DU a’r UE oherwydd galwyd y cyfarfod gyda dwy awr o rybudd, a dywedodd nad oedd hyn yn dderbyniol. Roedd un o uwch-swyddogion Llywodraeth Cymru yn bresennol fel sylwedydd, ynghyd â Gweinidogion o’r Alban a Gogledd Iwerddon.\nYm mis Mawrth, dywedodd y Prif Weinidog wrth y Pwyllgor y byddai'r pedair llywodraeth yn defnyddio'r Grŵp Rhyngweinidogol i “bwyso ymhellach” am y cyfle i gymryd rhan lawn yn y Cyngor Partneriaeth. Ar 20 Ebrill, awgrymodd y Cwnsler Cyffredinol y dylai anelu at gyfarfod yn rheolaidd, gan gynnwys cyn cyfarfodydd y Cyngor Partneriaeth a Chyd-bwyllgor y Cytundeb Ymadael.\nGofynnwyd i’r Prif Weinidog ailystyried sut caiff gwybodaeth ei darparu\nRoedd y Pwyllgor yn croesawu bwriad y Prif Weinidog i barhau i gyhoeddi datganiadau gweinidogol ysgrifenedig yn dilyn cyfarfodydd y Cyngor Partneriaeth. Fodd bynnag, dywedodd ei fod yn siomedig gyda’i ymateb a gofynnodd iddo:\nystyried mecanwaith cymesur ond mwy tryloyw ar gyfer hysbysu’r Senedd o bresenoldeb Llywodraeth Cymru yn y cyfarfodydd hyn, y materion a drafodwyd a’r pwyntiau a wnaed gan Lywodraeth Cymru wrth gynrychioli buddiannau Cymru.\nArgymhellodd hefyd fod y pedair llywodraeth yn ystyried ar y cyd y pryderon ynghylch diffyg tryloywder yn strwythurau’r Cytundeb Masnach a Chydweithredu.\nAtebodd y Prif Weinidog ar 10 Mawrth, gan nodi’r hyn a ganlyn:\nbod Llywodraeth Cymru wedi ymrwymo i barhau i roi gwybodaeth yn rhagweithiol am ei chyfarfodydd rhynglywodraethol;\nei fod yn hapus i ystyried sut y gallwn roi mwy o wybodaeth am ymwneud y llywodraeth â'r strwythurau TCA;\nei fod yn cynnig cynnal cyfarfod rhwng swyddogion y Senedd a Llywodraeth Cymru.\nMae llywio’r ddrysfa gymhleth o wneud penderfyniadau fel y trafodwyd yma yn her newydd i holl seneddau’r DU.\nMae gwaith y Pwyllgor Deddfwriaeth, Cyfiawnder a’r Cyfansoddiad yn llywio cynrychiolaeth ehangach Senedd Cymru mewn cyfarfodydd rhwng y DU a’r UE, y mae’n ei ddisgrifio fel rhai sydd o bwys ac o ddiddordeb sylweddol i randdeiliaid.\nMae’r berthynas rhwng y DU a’r UE ar ôl Brexit yn effeithio ar fywyd bob dydd yma yng Nghymru a bydd yn parhau i wneud hynny am flynyddoedd lawer i ddod.\nErthygl gan Sara Moran, Joe Wilkes a Božo Lugonja, Ymchwil y Senedd, Senedd Cymru


Y Drindod Dewi Sant yn arddangos doniau creadigol yng Ngorymdaith Nadolig Abertawe 2021\nDaeth doniau creadigol myfyrwyr, staff a phartneriaid cymunedol ym Mhrifysgol Cymru Y Drindod Dewi Sant yn fyw gyda chymorth ychydig o hud a lledrith Nadoligaidd ar ddydd Sul, 21 Tachwedd.\nGwnaeth fflôt a ddyluniwyd ac a wnaed gan fyfyrwyr yng Ngholeg Celf Abertawe Y Drindod Dewi Sant a Chanolfan Arloesi Cerebra y Brifysgol ymuno â'r orymdaith yng Ngorymdaith Nadolig Abertawe a Chynnau’r Goleuadau.\nBydd Y Drindod Dewi Sant yn dathlu ei daucanmlwyddiant yn 2022, gan nodi sefydlu Coleg Dewi Sant, Llanbedr Pont Steffan yn 1822 fel man geni addysg uwch yng Nghymru. Roedd y fflôt, â phentyrrau uchel o anrhegion a ddaw’n fyw drwy hud a lledrith, hefyd yn cynnwys logo daucanmlwyddiant newydd y brifysgol yn barod ar gyfer digwyddiadau a dathliadau'r flwyddyn nesaf.\nYn cerdded wrth ochr y fflôt oedd y perfformwyr Troy Boyz , menter a gefnogir gan y Drindod Dewi Sant sy'n helpu i ysbrydoli ac ennyn diddordeb pobl ifanc 16-19 oed sydd wedi profi bywydau heriol, drwy gyfrwng dawns stryd, cerddoriaeth a pherfformio.\nRoedd llusernau papur yn goleuo'r orymdaith a grëwyd gan fyfyrwyr sy'n gwirfoddoli a staff yng nghanolfan alw heibio Blaen-y-maes, sefydliad nid-er-elw sy'n helpu unigolion a theuluoedd.\nGwnaeth y Brifysgol hefyd wahodd ffrindiau ac aelodau o Ddinas Noddfa Abertawe i gerdded ochr yn ochr â'r fflôt i roi croeso i ddigwyddiadau’r Nadolig.\n"Ynghyd â'n partneriaid cymunedol, roeddem yn falch iawn o allu cymryd rhan yn y digwyddiad Nadoligaidd arbennig hwn, i arddangos doniau creadigol nid yn unig ein myfyrwyr a'n partneriaid, ond pawb sy'n cymryd rhan."\nWedi'r orymdaith, gwnaeth Dr Ross Head Athro Cysylltiol a Rheolwr Dylunio Canolfan Arloesi Cerebra y Brifysgol fynd a'r coed i Ysgol Gynradd Dynfant i'w defnyddio fel rhan o ddathliadau Nadolig yr ysgol.\nDywedodd Mrs Rimmer, arweinydd celf yr ysgol: "Maen nhw'n anhygoel a byddan nhw'n gwneud i'r lle i ddisgleirio. Gallwn eu defnyddio'n helaeth eleni a'r flwyddyn nesaf."


Gareth Hughes: Y cwpan aur\nDiwrnod y cwpan Aur. Uchafbwynt yr wythnos. Pwy fydd yn dilyn rhai o’r mawrion a hefyd y bisâr sydd wedi ennill y ras? Ras a enillwyd gan Arkle yn 1966 neu ar ben arall o’r sbectrwm Norton’s Coin ar ots o 100/1 yn 1990.\nUn peth sydd yn sicr mae’r tair milltir a chwarter y ras yn mynd i ddangos unrhyw ddiffyg yn y cystadleuwyr.\nWel pwy amdani felly? Bobs worth sydd wedi bod ar frig y farchnad ers ennill yr Hennessy. Peidiwch anwybyddir hen Long Run enillodd dwy flynedd yn ôl a bydd yn y pedwar cyntaf heddiw mi dybiwn. Ond imi Siviniaco Conti ydi’r un. Mi oedd ar yr ymylon hefo amcangyfrif o 154 nawr maen 175 ac yn swyddogol y ceffyl gorau yn y ras. Yn anffodus ydi cael y teitl o fod yn orau yn cyfri dim ar y diwrnod. Ond mae wedi ennill tair ras helfa'r tymor yma.\nOs ydych "outsider" beth am enillydd y Grand National Cymraeg sef ceffyl a hyfforddwyd gan Michael Scudmore Monbeg Dude.Yr ots, 66/1.\nRoedd ddoe yn ddiwrnod uffernol ran enillwyr, ces aml i le. Ond colli ychydig o arian roedd y stori, gobeithio bydd diwrnod olaf yr ŵyl yn un mwy ffafriol. Rwy’n ffyddiog bydd pethau yn gwella. Wrth gwrs mae bob gamblwr yn canu’r un gân .\n1.30 Far West(Nb)/Rolling Star\nTipwyr proffesiynol y papurau\n2.05 Tankero Emery/Ifandbutwhynot\n2.40 At Fishers Cross/O’Faolain’s Boy\n3.20 Silviniaco Conti(Nap)/Bobs Worth\n4.00 Salsify/Cottage Oak\n4.40 Gevrey Chambertin/Salubrious\nGobeithio eich bod wedi mwynhau'r ŵyl, bydd blog y penwythnos ar gael fory yn delio a fan pethau fel rygbi a phêl droed a hefyd rasys wrth gwrs. Ymunwch a fi. Tan hynny pob lwc, peidiwch â gwneud y bwci yn gyfoethog.\nCofiwch os na gwleidyddiaeth ydi’ch diddordeb y “The Welsh Political Almanac.” amdani. Cewch hyd iddo ar http://welshpolitics.co.uk/2013/03/the-welsh-political-almanac/\nPosted by Gareth Hughes at 10:37


Pecynnau profi cartref ar gael i’w casglu – MyUni Student Newsletter\nMae pecynnau profi cartref hefyd ar gael i’w harchebu ar-lein. Neu, mae safleoedd profi’r Brifysgol ar agor o hyd a gallwch chi drefnu apwyntiad.\nHyd yn oed os nad oes symptomau gennych chi, argymhellwn eich bod chi’n cynnal prawf ddwywaith yr wythnos er mwyn eich cadw eich hun, eich teulu, eich ffrindiau, a’r gymuned yn ddiogel. Nid yw tua 1 o bob 3 o bobl sydd â’r coronafeirws yn dangos unrhyw symptomau, ond mae’n dal yn bosibl iddynt heintio eraill.\nOes angen i mi gael prawf Covid-19?\nBellach, gall unrhyw un gael prawf llif unffordd cyflym yn rheolaidd heb brofi symptomau.\nDylech gymry prawf ddwywaith yr wythnos, gan adael 3 i 4 diwrnod rhwng bob prawf.\nOs oes gyda chi symptomau COVID-19, mae angen i chi gael prawf PCR ar gov.uk\nOs ydy rhywun yn swigen eich aelwyd wedi derbyn prawf positif, mae’n rhaid i chi hunanynysu a, bellach, mae’n rhaid i chi gael prawf PCR ar ddiwrnod 2 a diwrnod 8 yn ystod eich cyfnod hunanynysu.


AC echelinol Compact Fan | cyflenwr gwneuthurwr o Taiwan dosbarthwr cyfanwerthwr\nAC echelinol Compact Fan\nRydych chi yma: Hafan-> cynhyrchion -> AC echelinol Fan -> AC echelinol Compact Fan\nSheng Kwei Enterprise Co., Ltd. yn weithiwr proffesiynol AC echelinol Compact Fan gwneuthurwr, cyflenwr y mae ei gynnyrch ardderchog a ddatblygwyd mewn marchnadoedd byd-eang safonol ac allforio, a hefyd yn y marchnadoedd lleol. Rydym yn gwneud agwedd ddifrifol o ansawdd da, gwasanaeth effeithlon, a dylunio creadigol fel ein cwmni nod gorau glas. Boddhad cwsmeriaid yw ein llwyddiannau mwyaf. Wrth i gwsmeriaid, rydych yn sicr o dderbyn y cynnyrch o'r ansawdd uchaf am brisiau rhesymol ac yn darparu gyflym o fyr plwm-amser. Rydym yn croesawu eich awgrymiadau gwerthfawr a gorchmynion cynnyrch.\nMae'r cefnogwr yn darparu llif aer cryfaf er mwyn lleihau gwres a awyru aer oer i mewn i gynhwysydd.Mae'r model hwn yn cael ei wneud gan ddeunydd o safon uchel ar gyfer ymwrthedd tymheredd:max impeller.250°C,Bearings max.200°C,max gwifren plwm.200°C,a coil yn ranking H gyda max.180°C.Mae'n cael ei warchod thermol.\nHafan -> cynhyrchion -> AC echelinol Oeri Fan : SK180\nHafan -> cynhyrchion -> Echelinol Compact Fan : SK205\nHafan -> cynhyrchion -> Echelinol AC Fan : SK254\nHafan -> cynhyrchion -> AC echelinol Compact Fan : SK280\nwedi cael eu derbyn yn eang gan gwsmeriaid o bob rhan o'r byd. Rydym yn ennill llawer o ganmoliaeth gan ein cleientiaid ac ennill y marchnadoedd rhyngwladol trwy ein gallu, prydlondeb ac ansawdd y gwasanaeth.


Y Bil Seilwaith Telathrebu (Rhyddhad Rhag Ardrethi\n1. Gosodir y Memorandwm Cydsyniad Deddfwriaethol hwn o dan Reol Sefydlog (“RhS”) 29.2. Mae RhS 29 yn rhagnodi bod rhaid gosod Memorandwm Cydsyniad Deddfwriaethol, ac y ceir cyflwyno Cynnig Cydsyniad Deddfwriaethol, gerbron y Cynulliad Cenedlaethol os yw Bil Seneddol y DU yn gwneud darpariaeth mewn perthynas â Chymru at bwrpas sydd o fewn cymhwysedd deddfwriaethol y Cynulliad Cenedlaethol neu sy’n addasu’r cymhwysedd hwnnw.\n2. Cyflwynwyd y Bil Seilwaith Telathrebu (Rhyddhad rhag Ardrethi Annomestig) (“y Bil”) yn Nhŷ'r Cyffredin ar 4 Gorffennaf 2017. Gellir cael copi o’r Bil yn:\nYr Amcan(ion) Polisi\n3. Amcan polisi datganedig Llywodraeth y DU yw cefnogi buddsoddiad mewn seilwaith band eang ffeibr newydd a chyfathrebu 5G yn y dyfodol drwy gynnig rhyddhad ardrethi annomestig newydd o 100% ar gyfer seilwaith ffeibr llawn newydd. Caiff y rhyddhad hwn ei ddarparu am gyfnod o bum mlynedd o 1 Ebrill 2017. Mae modd ôl-ddyddio'r rhyddhad i 1 Ebrill 2017 ar gyfer seilwaith cymwys.\nCrynodeb o'r Bil\n4. Caiff y Bil ei noddi gan Adran Cymunedau a Llywodraeth Leol y Deyrnas Unedig.\n5. Mae darpariaethau allweddol y Bil yn cynnwys y fframwaith ar gyfer cyflwyno a gweithredu rhyddhad rhag ardrethi annomestig I hereditamentau a ddefnyddir at ddibenion telathrebu.\nY darpariaethau yn y Bil y mae angen cydsyniad ar eu cyfer\n6. Mae cymalau 1 i 3 o'r Bil yn diwygio Rhan 3 o Ddeddf Cyllid Llywodraeth Leol 1988 ("Deddf 1988") (ardrethi annomestig) i gyflwyno rhyddhad newydd ar gyfer hereditamentau a ddefnyddir at ddibenion telathrebu sy'n ymddangos ar restrau ardrethi annomestig.\n7. Mae cymalau 1 a 2 yn diwygio Rhan 3 o Ddeddf 1988 i ddarparu fformiwla newydd i gyfrifo symiau taladwy ar gyfer hereditamentau sy'n ymddangos ar restrau ardrethi annomestig lleol a ddefnyddir yn gyfan gwbl neu'n bennaf at ddibenion hwyluso trawsyriant cyfathrebu drwy unrhyw fodd sy'n ymwneud â defnyddio ynni trydanol neu electromagnetig. Mae'r diwygiadau a wneir gan y cymalau hyn yn rhoi i Weinidogion Cymru, mewn perthynas â Chymru, bwerau i ragnodi amodau pellach y mae'n rhaid eu bodloni er mwyn i'r rhyddhad fod yn gymwys, ac mae'r rheoliadau hyn yn ddarostyngedig i’r weithdrefn negyddol.\n8. Mae cymalau 1 a 2 hefyd yn rhoi i Weinidogion Cymru, mewn perthynas â Chymru, bwerau i bennu lefel y rhyddhad drwy ragnodi swm y rhyddhad mewn rheoliadau. Caiff rheoliadau hefyd osod dyletswyddau neu roi pwerau i swyddogion prisio, ac mae'r rhain yn ddarostyngedig i’r weithdrefn negyddol.\n9. Mae cymal 3 yn darparu ar gyfer yr un darpariaethau o ran rhestr ardrethu canolog fel bod hereditamentau telathrebu ar y rhestr ardrethu canolog hefyd yn gymwys ar gyfer y rhyddhad hwn.\n10. Mae cymal 4 yn cyflwyno'r Atodlen i'r Ddeddf sy'n gwneud diwygiadau canlyniadol i Ddeddf 1988 a Deddf Atodiadau Ardrethi Busnes 2009. Mae rheoliadau o dan yr adran hon sy'n diwygio neu'n diddymu unrhyw ddarpariaeth mewn deddfwriaeth sylfaenol yn ddarostyngedig i’r weithdrefn gadarnhaol. Mae unrhyw reoliadau eraill yn ddarostyngedig i’r weithdrefn negyddol.\n11. Fel y nodir ym mharagraffau 7 ac 8, mae'r darpariaethau yn cynnwys pwerau i Weinidogion Cymru wneud is-ddeddfwriaeth sy’n pennu’r amodau y mae’n rhaid eu bodloni er mwyn i'r rhyddhad fod yn gymwys, faint o ryddhad sy'n gymwys, a swyddogaethau’r swyddog prisio mewn perthynas â chanfod gwerthoedd ardrethol hereditamentau cymwys.\n12. Mae angen cydsyniad ar gyfer y darpariaethau hyn gan eu bod yn dod o fewn cymhwysedd deddfwriaethol Cynulliad Cenedlaethol Cymru i'r graddau eu bod yn ymwneud â "chyllid llywodraeth leol" o fewn paragraff 12 o Ran 1 o Atodlen 7 i Ddeddf Llywodraeth Leol 2006.\nY rhesymau dros wneud y darpariaethau hyn ar gyfer Cymru yn y Bil Seilwaith Telathrebu (Rhyddhad rhag Ardrethi Annomestig)\n13. Mae Llywodraeth Cymru o'r farn ei bod yn briodol ymdrin â'r darpariaethau hyn yn y Bil DU hwn am resymau amseriad a chydlyniad. Ystyrir ei bod yn bwysig i Gymru fod yn gydradd â Lloegr o ran rhyddhad ffeibr er mwyn sicrhau buddsoddiad mewn seilwaith band eang ffeibr newydd yng Nghymru. Mae natur rhyng-gysylltiedig systemau gweinyddol NDR Cymru a Lloegr, a gwaith trawsffiniol Asiantaeth y Swyddfa Brisio fel un o asiantau CThEM, yn golygu ei bod yn effeithiol ac yn briodol I ddarpariaethau ar gyfer gweinyddiaethau Cymru a Lloegr gael eu datblygu ar yr un adeg o dan yr un offeryn deddfwriaethol.\n14. Mae'r Bil yn cynnwys darpariaethau sy'n galluogi i newidiadau gael eu gwneud i'r symiau a delir ar hereditamentau a ddefnyddir yn gyfan gwbl neu'n bennaf at ddibenion hwyluso trawsyriant cyfathrebu drwy unrhyw fodd sy'n ymwneud â defnyddio ynni trydanol neu electromagnetig. Bydd hyn yn lleihau'r ardrethi annomestig a gesglir gan hereditamentau sy'n gymwys ar gyfer y rhyddhad hwn.\n15. Cafodd y polisi hwn ei gyhoeddi yn Natganiad y Canghellor yn Hydref 2016 ac mae cyllid wedi ei ddarparu i Gymru o ganlyniad, y gellir ei ddefnyddio i ddisodli unrhyw refeniw o ardrethi annomestig a gollwyd.\n16. Mae Llywodraeth Cymru o'r farn ei bod yn briodol ymdrin â'r darpariaethau hyn yn y Bil DU hwn am resymau amseriad a chydlyniad. Mae hyn yn cynnwys yr angen i sicrhau cydraddoldeb â Lloegr er mwyn gwneud yn siŵr nad yw buddsoddiad mewn seilwaith ffeibr yng Nghymru yn cael ei effeithio mewn modd negyddol. Mae natur ryng-gysylltiedig systemau gweinyddol perthnasol Cymru a Lloegr hefyd yn cefnogi’r ddadl o blaid datblygu’r darpariaethau ar yr un pryd yn yr un offeryn deddfwriaethol.